Lokalhistorie - Hunderup Kirke\n- af Arendse Dyssel og Hans Pedersen\nHunderup Kirkes bygningshistorie beskrives temmelig udførligt i Jacob Helms værk "Danske Tufstenskirker", skønt kun en meget lille ydre del af murværket består af tufsten, nemlig en lille del af korets og skibets nordmur. Det øvrige murværk består af kvader og munkesten. Tufstenen er i dag ikke synlig. Den sparsomme anvendelse af tuffen menes at tyde på, at kirkebyggeriet her er sket senere end i Vilslev. Enten har der ikke været mere byggemateriale at tage af, eller også har man opgivet tufstenen som byggemateriale, fordi den viste sig at passe dårligt til det nordiske klima. Taget fremtræder idag blytækket. Kirkebygningens langagtige karakter er ikke oprindelig. Hunderup kirke var ved opførelsen i 1100-tallet en ydmyg bygning uden tårn som de fleste landsbykirker dengang. Den menes at have stået færdig hen imod slutningen af det 12. århundrede.\nTårn og våbenhus, begge bygget i munkesten, er opført omkring 1450. Ved en ombygning godt hundrede år senere blev koret forlænget og korbuen fjernet, så kor og skib fremstod som ét langt rum. Dette skete antageligt alene for at give plads til det overdådigt fornemme gravmonument over Niels Lange og Abel Skeelsdatter, de daværende ejere af Kjærgård.\nI de følgende århundrede er der foretaget tre vigtige restaureringer, den første omkring 1750, den næste omkring 1885 og den sidste omkring 1950. Den første iværksættes på grund af en sammensynkning af gulvet foran koret, hvorunder der viste sig en gravhvælving med indgang til et firkantet hvælvet gravkammer, beliggende under det nuværende knæfald. Sidstnævnte gravkammer er kirkens ældste; det undersøgtes nøje i forbindelse med restaureringen i 1885, hvor kirkens østligste gravkammer, med indgang i nærheden af prædikestolen, tilkastedes. Ved sidste restaurering lagdes nyt gulv, orgel og kirkebænke udskiftedes, alteret rykkedes frem og indgangsforholdene ændres.\nTræloftet får rummet til at fremstå som et hele. Den tidligere adskillelse mellem skibet og det forlængede kor, markeres nu udelukkende ved en trinstigning hvor korbuen var. Sådan har det gamle kirkerum i årenes løb været genstand for en række forandringer, der afspejler historie såvel som holdningsændringer - både i henseende til gudstjenesteopfattelse som rumfunktion. I katolsk tid var møblementet sparsomt; antageligt bestående af alterbord og døbefont samt nogle få stole. Vinduerne var bevidst små, svarende til de bevarede nordvendte. Det var ikke kun for at spare på glas og holde kulden ude, men også for at give rummet karakter af drama og mystik. Messen blev læst på latin, man bad og sang og lod sine børn døbe i døbefontens iskolde vand. Udover den gamle granitdøbefont og den såkaldte mandsdør til våbenhuset, der begge menes at stamme fra kirkens opførelsestid, er der intet minde i kirken fra katolsk tid.\nReformationen satte prædikenen i centrum af gudstjenesten og bragte dagslyset ind i kirken, prædikestolen og hele det kirkelige møblement. Menigheden, der tidligere havde deltaget i messen stående og gående, fik nu mulighed for at gøre sig det bekvemt på kirkestolene - kvinder og børn på nordsiden, mænd på sydsiden. Men det var ikke folkets kirke, det var stormændenes, derfor de adelige begravelser, derfor den adelige udsmykning. Den 9. juni 1565 døde en af den nye tids rigeste mænd: Niels Lange til Kjærgård. Ved sin død ejede han vidtstrakte godsbesiddelser i Vestjylland. Hans enke Abel Skeel fandt det betimeligt at rejse et monument om ægteparrets magt og rigdom.\nSå godt som alt inventar, lige fra indgangsdør til kirkekroner og alterkalk bærer adelige initialer. Alterbordspanelet er fra 1638 og bærer Peder Lange og hustru Lisbeth Friis` initialer og våbenmærker. Det samme gælder de store stager på alteret fra 1617. De hellige kar, kalk og disk, bærer Gersdorffernes våben og årstallet 1700, ligesom det midterste af skibets små rundbuede vinduer og den udskårne indgangsdør. Prædikestolen bærer Edel Margrethe Krags initialer og årstallet 1700. Om altertavlen fra 1684 fortælles, at den skulle erstatte den finere tidligere altertavle, som blev flyttet til Vilslev i pestårene, hvor Hunderup sogn næsten affolkedes. På korets nordmur findes et epitafium af over C.F.v. Gersdorff (1699 -1748) og hans hustru Margrethe v. Rosenørn,død 1786.\nTårnet er som tidligere nævnt opført omkring 1450. Årstallet 1766 på tårnets sydside henviser til en omfattende restaurering, iværksat af Margrethe v. Rosenørn efter hendes mands, C.F. v. Gerdorffs død i 1748. På tårnets nordside fører en overmåde stejl og trang muret spindeltrappe op til klokken, der er støbt i Hamborg og ophængt i 1599. Kirkens arkitektur, men også dens indgangsforhold og interiør har gennem århundrede været præget af monumenter over skiftende ejere af Kjærgård og deres adelige slægtninge. Først i midten af dette århundrede etableredes den nuværende indgang mod vest gennem tårnet. Tårnrummet, hvor et hul i loftets hvælving fortæller om en tid, da der ringedes ved håndkraft, fungerede indtil da som gravkammer for generalløjtnant Fr. v. Gersdorff til Kjærgård og Bramstrup og hans familie. Tårnrummet husede fire kister, der ved restaureringen nedsattes i det nordvestlige hjørne af kirkegården. De smukt udskårne dobbeltdøre, med Fr. v. Gersdorffs og Edel Margrethe Krags initialer, der tidligere indrammede adgangen til gravkapellet i tårnet, restaureredes sådan, at de kunne tjene som adskillelse mellem tårnrum og kirkerum. Som et velbevaret minde fra en tid uden dikkedarer, næsten side om side med den Gersdorffske pragtdør, sidder endnu den oprindelige indgangsdør, mandsdøren, mellem kirkerummet og våbenhuset (dåbsværelset), en revledør med gedigent jernbeslag og lås.\nKlenodiet i Hunderup kirke er så ubetinget det fornemme såkaldte kenotafi fra 1569 over rigsråd Niels Lange, død 1565, og hans hustru Abel Skeelsdatter, død 1585. Den berømte nederlandske billedhugger Cornelis Floris, der har leveret Chr. III´s sarkofag til Roskilde domkirke, og ligeledes monumentet over Herluf Trolle og Birgitte Gøye til kirken i Herlufholm, er af Nationalmuseet godkendt som værende kunstneren bag det. Monumentet er hugget i marmor og alabast. Det barnløse ægtepar hviler på puder med en lille hund ved fødderne. På gravmindets langsider ses evangelistsymboler og de to familiers adelige våbener. Monumentet var oprindelig placeret foran alteret, lige over gravkammeret, hvor ægteparrets kister var nedsat. Denne placering har uden tvivl været til stor gene både for præst og menighed. Igennem tre århundrede har præsten måttet sige indstiftelsesordene delvis gemt bag det dominerende gravminde, og tilsvarende har altergæsterne måttet bane sig vej til alteret udenom det. I 1822 ændredes dette forhold dramatisk. Den daværende kirkeejer, stiftprovst D.C. Kofoed lod sig vist nok besnakke ved et møde i kirken med den dengang nylig indsatte præst i Hunderup, pastor Hjerrild og en lokal håndværker. Tre dage efter, da menigheden mødte til gudstjeneste pinsemorgen, var monumentet fjernet.\nDesværre havde hverken initiativtagere eller gerningsmænd sans for at det var et kunstværk, de handlede med. Monumentet var skandaløst sønderslået, angiveligt for at kunne bæres ned af trappen til kirkens østligste gravkammer, til opbevaring. Begivenheden bragte sindene i kog; sagen gik til doms og stiftsprovsten blev pålagt at finansiere monumentets rekonstruktion, samt drage omsorg for indmuringen af de hvilende skikkelser i oprejst stilling i korets nordre mur, tæt ved døbefonten. Ved restaureringen af kirken i 1950 blev figurerne nedtaget og monumentet rekonstrueret under ledelse af Nationalmuseet. Alteret flyttedes frem til den nuværende placering, og monumentet anbragtes hvor det nu sin har plads, bag alteret.\nDet med skravering viste murværk på grundplanen af kirken er tilbygget, tårn og våbenhus i 1400-tallet, østlige ende af koret i 1500-tallet.\nGravkammer A afsløredes i 1749 ved en sammenstyrtning af gulvet lige foran koret, hvor en ligsten angav, at her lå Niels Hansen, død 1630, og hans hustru, Mulvadgård begravede.\nGravkammer B opdagedes ved et tilfælde under arbejdet med gulvrestaureringen over gravkammer A. Knud Lang (præst i Vilslev - Hunderup 1744-1781) beretter i sin sognebeskrivelse fra 1766, at der i dette firkantede, hvælvede gravkammer, lige under den oprindelige placering af Lange-monumentet, forefandtes to stærkt medtagne kister og to aflange, forgyldte messingplader med indskrifter svarende til Lange - monumentets. Gravkammeret må have tiltalt Margrethe v. Rosenørn, for da man i 1885 genopdagede den, fandt man i stedet hendes og ægtefælden C. F. Gersdorffs kister, mens en indskrift på en blytavle angav, at Niels Lange og Abel Skeelsdatter var blevet lagt under gravhvælvingens gulv. Desuden forefandtes de af Knud Lang omtalte indskriftstavler. Disse er nu ophængt i koret, ridderens på mandesiden, fruens på kvindesiden.\nGravkammer C, hvortil der har været en nedgang, der tilkastedes 1885, undersøgtes i 1854 af Jacob Helms. Gravkammeret indeholdt dengang tre forfaldne kister uden bevaret angivelse af hvis ben de indeholdt. En efterforskning af sagen konkluderede, at de begravede måtte være fru Helvig Eleonora Juel, friherrerinde til Juellinge, gift med baron Friderich Krag til Kjærgård og død 1685 i Haag, hvor Krag dengang var gesandt, og en balsameret tysk adelsmand, som havde været forlovet med fru Edel Margrethe Krag, men som var faldet i et slag i Tyskland. Den tredje person fandt Helms intet vidnesbyrd om. Ifølge Knud Langs optegnelser har kisten imidlertid indeholdt en 18-årig frue, Anna Margrethe Leth, født Gersdorff, datter af herren til Vosnæs og en søster til Margrethe v. Rosenørn. Den unge frue kom som barn til Kjærgård for at opdrages hos sin moster, hvor hun døde af "børnekopper" i 1766. Hendes kiste sattes i gravkammer C, hvor C. F. Gersdorffs kiste stod, inden den - antageligt samtidig - efter Margrethe v. Rosenørns ønske flyttedes til gravkammer B, hvor hun selv kom til at hvile ved sin død i 1786. Gravkammer C tjente som opbevarings-kælder for de vigtigste dele af Lange-monumentet, da det ødelagdes i 1822. Ved tilkastningen af Gravkammeret i 1885 blev de derværende kister løftet op og anbragt på kirkegården.\nTårnrummet har som nævnt i det forgående tjent som gravkammer indtil 1946, hvor kirken gennemgik en hovedrestaurering. Her lå de jordiske rester af gehejmeråd og generalløjtnant Frederik v. Gersdorff til Kjærgård og Bramstrup, f. 1651, d. 1724, hans to hustruer, fru Ida Sofie Juel, f. 1663, d. 1685 og fru Edel Margethe Kragh, f. 1663, d. 1739, samt et spædbarn af sidste ægteskab, Eric, født og død i 1691.


Adm. direktør i Copenhagen Capacity fratræder\nFeb 3, 2020 | Danske Nyheder\nClaus Lønborg fratræder sin stilling som administrerende direktør i Copenhagen Capacity efter godt 8 år på posten.\nSom led i den nye lov om erhvervsfremme (2018) er Copenhagen Capacity blevet pålagt markante besparelser og reduktioner i indsatser og organisation. Organisationen er nu tilpasset de nye vilkår, og adm. direktør Claus Lønborg har i forlængelse heraf foreslået bestyrelsen at finde en ny adm. direktør, der kan stå for den fortsatte ledelse og udvikling af fonden.\n”Jeg vil gerne takke Claus Lønborg for vores gode samarbejde de sidste otte år. Claus har sammen med organisationen skabt historisk gode resultater til gavn for vækst og beskæftigelse i Greater Copenhagen. 2019 var ingen undtagelse, idet organisationen her tiltrak det højeste antal virksomheder OG det største antal udenlandske talenter i fondens 27 årige historie. Claus har samtidig stået i spidsen for digitaliseringen af Copenhagen Capacitys internationale markedsføring, der har skabt øget kendskab til Greater Copenhagen samt høstet international anerkendelse. Og så har han styret Copenhagen Capacity gennem den seneste turbulente tid, så organisationen nu er rustet til den nye virkelighed”\n- Peter Højland, bestyrelsesformand i Copenhagen Capacity\nLæs også: Vækstskabende initiativer må lukkes\nBestyrelsen er gået i gang med at rekruttere en ny direktør i samarbejde med et eksternt rekrutteringsbureau, og både interne og eksterne kandidater opfordres til at søge. Den nye direktør forventes fundet inden for de næste par måneder. Claus Lønborg fortsætter som adm. direktør frem til hans afløser er fundet.\n”At skabe vækst og udvikling i København og Danmark sammen med kolleger og samarbejdspartnere har været både meningsfuldt, spændende og et stort privilegium. Jeg ser tilbage på otte fantastiske år med masser af passion, udvikling og resultater. Nu skal Copenhagen Capacity finde sit nye ståsted i et nyt erhvervsfremmesystem, og det skal der nye kræfter til. Jeg glæder mig til at se, hvad fremtiden bringer”\nLæs også: Branding af Danmark nomineret til international prishæder


Fysioterapien ydes efter nedenstående paragraffer\n§11, stk. 3: Rådgivning, undersøgelse, behandling af børn og unge med adfærdsvanskeligheder eller nedsat fysisk eller psykisk funktionsevne.\n§44 og § 86, stk. 2: Vedligeholdende træning til børn og unge med nedsat fysisk eller psykisk funktionsevne.\n§52, stk. 3: Rådgivning, behandling, praktisk og pædagogisk støtte\n§ 20, stk. 2: Desuden påhviler det kommunalbestyrelsen at sørge for specialundervisning og anden specialpædagogisk bistand til de i stk. 1 nævnte børn og unge, herunder børn og unge, hvis udvikling stiller krav om en særlig hensyntagen eller støtte, der bedst kan opfyldes på specialskoler eller i specialklasser, eller for hvem undervisning kun kan gennemføres med støtte i den overvejende del af undervisningstiden. Endvidere påhviler det kommunalbestyrelsen at sørge for specialpædagogisk bistand til børn, der endnu ikke har påbegyndt skolegangen.\nMål for den fysioterapeutiske indsats\nDe overordnede mål er at vedligeholde eller forbedre barnets funktionsniveau.\nDer opstilles individuelle mål for det enkelte barn afhængig af barnets behov. Målsætningen sættes med udgangspunkt i kroppens funktion, aktivitet og deltagelse samt personlige og omgivelsesfaktorer. Dette med henblik på at sikre barnet størst mulig indflydelse på eget liv. (Referenceramme: ICF-CY, dvs. International Classification of Function, disability and Health, Childern and Youth version - ICF klassifikationen rummer en fælles begrebsramme til beskrivelse af menneskets funktionsevne og et standardiseret sprog, der kan anvendes på tværs af faggrupper og sektorer)\nBørn, der går på Kærholm, afd. Kæret, som er berettiget til fysioterapi i overensstemmelse med ovenstående lovgivning, samt rådgivning af forældre og personale på Skolen ved Kæret om det enkelte barns fysiske behov. Jf. nedenstående indsatsformer.\nVisitation og bevillingskompetence for den fysioterapeutiske indsats\nNår barnet starter på Skolen ved Kæret vurderes barnets fysioterapeutiske behandlingsbehov ud fra nedenstående principper og de fysioterapeutiske ressourcer tildeles svarende til gruppeinddelingen.\nBehandlingsbehovet vurderes efter behov, dog mindst én gang årligt. Vurderingen sendes til PPR’s sekretariat og konfirmeres af PPR ledelsen.\nIndsatsen kan bestå af individuel behandling, træning på hold, i bassin, rådgivning og vejledning samt perifere ydelser.\nBørnene vurderes og grupperes efter nedenstående:\nGruppe 0: Ingen indikation for fysioterapi\nGruppe 1: Intensiv genoptræningsforløb. Se PPR’s procedurer for genoptræningsplaner.\nGruppe 2: Barnet har behov for fysioterapi til at forebygge funktionstruende kontrakturer samt at træne specifikke motoriske færdigheder jævnfør den individuelle målsætning.\nTimetildeling: Max 4 timer pr. uge inklusiv perifere ydelser (2-3 gange fysioterapi ugentlig).\nGruppe 3: Barnet har behov for fysioterapi til at træne enkeltfunktioner og implementere disse i barnets hverdag samt at rådgive og vejlede forældre og støttepersoner omkring barnet.\nTimetildeling: Max 2 timer pr. uge, inklusiv perifere ydelser (1-4 gange fysioterapi ugentlig).\nGruppe 4: Barnet har behov for motorisk træning. Træningen foregår som en integreret del af de daglige aktiviteter i samarbejde med lærere. Pædagoger, forældre og andre omsorgspersoner. Fysioterapeuten rådgiver og vejleder fagpersoner og forældre omkring træningen.\nTimetildeling: Gennemsnitlig ½ time pr. uge inklusiv perifere ydelser.\nDe perifere ydelser inkluderer forældrekontakt, vejledning af forældre og personale, anskaffelse, afprøvning og tilpasning af hjælpemidler, tværfagligt samarbejde omkring barnet samt målsætning for behandlingen af barnet. Ydermere kontrolbesøg på hospitaler og hos bandagist sammen med barnet, skriftlige notater samt udarbejdelse af billedmateriale.\nDer kan i afgrænset kortere perioder være ændringer i fordelingen af behandlingstimer, hvis der f.eks.:\nYdes en særlig fysioterapeutisk indsats på det enkelte barn, så som et projekt eller specifikt fokusområde.\nYdes intensivt fysioterapi ud fra en fysioterapeutisk vurdering (hvor den fysioterapeutiske indsats er intensiveret i en periode efterfulgt af en periode med mindre eller ingen fysioterapi).\nYdelsens omfang beror på en individuel vurdering af det enkelte barns behov. Behovet kan vurderes i et samarbejde mellem regionens hospitaler og fysioterapeuter, der er ansat i UBK Frederikssund. Den endelige kompetence til at vurdere og planlægge behandlingsforløb og omfang for det enkelte barn (jævnfør ovenstående grupperinger og lovgivning), påhviler den behandlende fysioterapeut med godkendelse fra ledelsen. Der udarbejdes individuelle mål for den fysioterapeutiske indsats med udgangspunkt i ovenstående.


Reform - Fra CBS alumni til køkkeneventyr | Iværksætterhistorier\nJeppe Christensen skilte sig noget ud på sit studie på CBS. Hans medstuderende søgte efter relevante studiejobs i banker og store virksomheder, mens Jeppe og hans bror ombyggede en campingvogn til en rullende bar. Den rullende bar blev Jeppes faste indkomst ved siden hans SU, indtil han blev færdiguddannet i 2010. Her fik han første gang øjnene op for møbelbranchen, som han for alvor er trådt ind i med Reform. I Reform har han siden 2014, sammen med medstifter Michael Andersen, sørget for at man kan købe moderne køkkener, designet af de bedste arkitekter/designere, til en overkommelig pris. Det er gået stærk på de 6 år og virksomheden har i dag 80 ansatte fordelt på 4 lokationer. Målsætningen bliver ikke skruet ned. Der trykkes hårdt på speederen med en forventning om en omsætning på en milliard i 2025.\nJeppe Christensen havde en traditionel barndom. Ligusterhæk i en forstand til København. Moderen var pædagog og faderen ingeniør. Jeppe tog turen fra folkeskolen til gymnasiet og så videre på CBS. Hans studiejobs havde blandt andet bestået af et job i Netto, så mange læsere kan nok spejle sig i Jeppes opvækst. Det ændrede sig dog, da Jeppe begyndte at arbejde i nattelivet. Han blev bedt om at lave cocktail kurser og det førte til hans første iværksætterprojekt. Imens hans medstuderende ledte efter relevante studiejobs i den nærmeste bank, så købte han sammen med sin bror en campingvogn, som de omdannede til en rullende bar. Dette blev Jeppes studiejob sammen med en række webshops uden det store succes. Dette forsatte til han var færdiguddannet.\nEndte pludseligt i møbelbranchen\nEfter endt uddannelse blev Jeppe partner i virksomheden Furnish, hvor de bl.a. lavede interiør til restauranter og barer. Jeppe kom altså ind i en branche, som han egenligt ikke kendte meget til, men han sugede hver dag ny viden til sig. Ved siden af arbejdede han i Frokost.dk, for at have penge til driften af Furnish. Iværksættertrangen hev dog i ham og han ønskede at skabe sit eget fra bunden med sin egen idé. Derfor hev han fat i sin storebrors ven Michael og sammen stiftede de Reform, som sælger livsstilskøkkener. I starten var det med omdannende Ikea låger, en forkølet hjemmeside og fremvisninger i sit eget hjem. Se mere i teaseren herunder.\nReform var born global\nFra starten af rejsen var Michael og Jeppe enige om at satse globalt med deres brand. De lyttede ikke til de forsigtige kritikere, men gik med mavefornemmelsen. Det skulle vise sig at være en god idé, for her 6 år senere omsætter de for 100 millioner kroner og har en målsætning om at 10-doble dette tal i 2025. Reform fjerner altså ikke foden fra speederen, selvom de er blevet en større organisation med 80 ansatte fordelt på 4 lokationer. Hør Jeppe fortælle om hele rejsen fra A til Z i dette afsnit.


Ikke kategoriseret Arkiv - Garn\nDer sker en masse :)\nUnkel design og Gitte Ladving er super produktive og de kommer med masser af nye opskrifter så jeg kan næsten ikke følge med 😉 der er masser på vej til jer. I maj måned er der SUPER SUPER tilbud på alle drops garner som indeholder uld eller alpaka – så vi får en masse nye […]\nNyt på hylderne igen :)\nVi får stadig flere kvaliteter hjem og derved også et bedre og bredere udvalg til dig 🙂 Nu er Drops Alaska på Hylderne i alle farver og noget af Lima og Delight. der er blevet fyldt op med Fabel, så nu er vi også snart i mål med dem. Husk har du ønsker om garnkvaliteter […]\nTusind tak for den flotte modtagelse af vores lille nye webshop. Dejligt at i har taget så godt imod os – selvom at udvalget ikke er så stort endnu. Vi vil skynde os med at få mange flere varianter hjem. I morgen Tirsdag starter DROPS deres kampagne på Fabel strømpegarn – og vi har bestilt […]\nVelkommen til Lunds Garn.\nUdgivet den 24. februar 2016 28. februar 2016 af admin\nVelkommen til Lunds Garn. Vi har knoklet og ventet spændt på at komme igang. Håber i vil tage godt imod Vores lille butik, som gerne skulle blive meget større men ikke mere end at DU som kunde altid vil være i centrum. Vi har ikke alle brands og kvaliteter endnu, men det kommer. 🙂 Vi […]


5 ting, du skal vide, før du køber en stegepande | Samvirke\nTekst: Ida Marie Rem | Illustration: Rasmus Juul | 27. september 2021 | Læsetid: 4 min.\nRengør stegepanden rigtigt\nDe fleste stegepander skal vaskes i varmt vand og opvaskemiddel med en børste eller svamp. Særligt stegepander med non-stick-belægning skal vaskes med opvaskemiddel, så alle madrester fjernes. Ellers risikerer skidtet at forringe non-stick-effekten. Jern- og støbejernspander tåler derimod kun varmt vand og skal smøres med olie efter brug.\nHvor stor skal stegepanden være?\nStepandens størrelse varerier fra 20 til 32 cm i diameter. En stor stegepande med en diameter på 28-32 cm er ofte tung, men har en høj kapacitet. En lille stegepande med en diameter på 20-24 cm vejer mindre, er mere håndterbar og er hurtigere varm. Til gengæld kan den lille stegepande ikke rumme så meget. En stegepande med en diameter på 26-28 cm passer i de fleste sammenhænge og er en god løsning, hvis man ønsker kun at have 1 stegepande i køkkenet.\nPas på varme og kulde\nOpvarm din pande langsomt på lav eller middel varme, så du undgår at brænde belægning af eller misforme stegepanden. Ryger fedtstoffet, er det et tegn på, at stegepanden er for varm. Lad stegepanden køle af efter brug, og undgå at hælde koldt vand på den varme pande. Hælder du koldt vand på en varm stegepande, risikerer panden at bøje.\nSkal stegepanden passe til induktion?\nDe fleste nyere stegepander kan bruges til alle typer kogeplader, men induktionskogeplader kan kun fungere med stegepander beregnet til induktion. Induktionskogepladen varmer op ved hjælp af magnetspoler, og stegepanden skal have en magnetisk bund for at aktivere kogepladen. Det står markeret på pandens indpakning, om den er beregnet til induktion.\nSkal stegepanden kunne gå i ovnen?\nNogle stegepander tåler temperaturer op til ca. 250 grader og kan gå i ovnen. En ovnfast stegepande kan bruges til bagning, tilberedning af kød og opvarmning af madretter. Håndtaget på en ovnfast stegepande er ofte lavet i stål eller støbejern eller aftagelig.\nUndgå stegepander med fluorstoffer\nNogle stegepander med non-stick-belægning indeholder fluorstoffer, der belaster miljøet. Køb en stegepande med keramisk overfladecoating for at undgå stegepander med fluorstoffer.\nHvilken type stegepande har du brug for?\nJernpande: Tåler høj varme. God til stegning af kød og grøntsager. Skal vaskes med varmt vand og smøres med olie efter brug. Lang holdbarhed ved rette behandling.\nStøbejernspande: Tung og lang tid om at blive varm. Til gengæld holder panden på varmen i lang tid. Giver kød en god stegeskorpe. Skal vaskes med varmt vand og smøres med olie efter brug. Lang holdbarhed ved rette behandling.\nNon-stick-pande: Tåler ikke høj varme og metalredskaber under madlavningen. Kræver intet fedtstof og er god til tilberedning under lav eller middel varme. Skal vaskes med varmt vand og opvaskemiddel.\nGrillpande: Har riller i belægningen, som giver de færdigstegte grøntsager og kød grillriller. Fås med og uden non-stick-belægning.\nSauterpande: Har høje kanter og et større rumfang end en almindelig stegepande. God til wok- og simreretter. Fås med låg, så man undgår stænk fra panden under madlavning.\nSkal stegepanden kunne maskinopvaskes?\nNogle stegepander tåler maskinopvask, mens andre kun må vaskes op i hånden. Selvom stegepanden tåler maskinopvask, forkortes stegepandens levetid oftest, når den kommer i maskinen. Særligt pander med non-stick-belægning har bedst af at blive vasket op i hånden.\nKilder: Forbrugerrådet Tænk, Scanpan, H W Larsen, Kitchenone, Forbrugsguiden.


Prøv en uge som plastmager - Cirkla.dk\nLEGO-klodser, vindmøller, højteknologisk emballage – og alt mulig andet i plast, som du bruger hver dag. Har du nogensinde tænkt over hvem, der laver det? Det gør Danmarks plastmagere! Tag med til vores internship-uger i marts og prøv, om det er noget for dig.\nNu kan du prøve det af i praksis. I uge 10 (fra 4. til 7. marts) inviterer Plastindustrien nemlig igen Danmarks unge til at deltage i en internship-uge. Det har de gjort flere gange med stor succes – og nu gør de det altså igen!\nTil internship-uge får du muligheden for at bo på Den jydske Haandværkerskole i Hadsten, hvor uddannelsen foregår. Du kommer til at møde de andre elever, og se hvordan det hele foregår på en virksomhed. Du ikke vil blive skuffet.\nOpholdet på skolen er selvfølgelig gratis inkl. kost og logi. Vi har et begrænset antal pladser (25 pladser) – så skynd dig!\nSend en mail til Peter Kjærsgaard fra Den jydske Haandværkerskole på pkk@djhhadsten.dk.\nDu kan også ringe til ham på 8937 0251.\n4. – 7. marts 2019


Philips Hue Liane ambient LED-pære 4090230P9 med PrisMatch\nHjem / Lamper / Philips Hue Liane ambient LED-pære 4090230P9\nPhilips Hue Liane ambient LED-pære 4090230P9\nVarenummer (SKU): 124523 Kategori: Lamper\nPhilips Hue Liane ambient LED-pæren 4090230P9 lyser op i dit hjem med farvet eller hvidt lys alt efter hvad du foretrækker. Pæren kan styres via Bluetooth og kan forbindes til Hue broen. … læs mere her\nPhilips Hue Liane ambient LED-pære 4090230P9 Varefakta\nNavn: Philips Hue Liane ambient LED-pære 4090230P9\nPris: kr. 941.00\nMange leder efter den billigste Philips Hue Liane ambient LED-pære 4090230P9 på nettet, og de ender oftest ud med at finde tilbud her: gå til shop\nKøb Philips Hue Liane ambient LED-pære 4090230P9 for kun kr. 941.00 allerede i dag, så sendes den direkte hjem til dig.\nHårde Hvidevarer: Philips Hue Liane ambient LED-pære 4090230P9\nHårde hvidevarer er vores hjælpere i vores bolig. Og hårde hvidevarer er jo fx opvaskemaskiner, ovne, komfurer, kogeplader osv.. Denne side har et stort udvalg af det helt store kolde bord af kvalitet indenfor hårde hvidevarer der vil komplementere din indretning. Så i dag kan du opgradere dit hjem med nyt udstyr, og få sendt en Philips Hue Liane ambient LED-pære 4090230P9 som afløser for den gamle. Du vil blive glad for din nye Philips Hue Liane ambient LED-pære 4090230P9, der ofte anbefales af flere.\nPhilips Hue Liane ambient LED-pære 4090230P9 kan man finde her i shoppen blandt alle varerne i vores varekategori Lamper & belysning. Det er ren luksus at få lovpligtige 14 dages returret hvis du skulle fortryde dit køb din vare. Du kan roligt gøre som rigtig mange andre har gjort før dig og købe din Philips Hue Liane ambient LED-pære 4090230P9 i webshoppen Elgiganten, der er blandt de førende i Norden inden for branchen. Der er mange varer i shoppen og i det store udvalg finder mange det de leder efter, som jo fx kan være den vare du kigger på lige nu. Når der handles i webshop er priserne bedre- og det kan lade sig gøre fordi shoppen sparer husleje til en almindelig butik.\nPhilips Hue Liane ambient LED-pære 4090230P9 kun kr. 941.00\nKøber du varer online, begunstiges du af bedre rettigheder, fordi webshops er underlagt en lovgivning, de skal følge. Webshop skal følge dansk lov, der giver 14 dages retrret. efter du har købt dine varer, der er endda shops, der vælger at give mere end de 14 dage, de er forpligtet til. Husk også på, at du online har et kæmpe udvalg, og prissammenlignen er let at foretage, uden af være afhængig af, at det skal være tæt på din bopæl. Du kan oven i købet gøre det på alle tider af døgnet, så længe du er online. Ved at købe dine varer online, slipper du for, at døje med at få bugseret alle varerne hjem til dig selv. Dine varer bliver sendt direkte hjem til dig, eller du kan bede dem om at sende til dit arbejde i stedet for, så du kan frit vælge den løsning, der er bedst for dig. I dag er der ingen grund til at skulle stå i kø ved en kasse – ved online handel køer er en saga blot, her er det direkte til kassen og betale med det samme, så behøver du ikke længere forudsige, hvilken kø der er hurtigst – vi gætter aldrig rigtigt alligevel.\nVær den første til at anmelde “Philips Hue Liane ambient LED-pære 4090230P9” Annuller svar


TUI med i grønt index | Tic.Travel\nTUI med i grønt index\nSubmitted by Klaus Givskov on Thu, 30/09/2010 - 06:20\nNår Star Tour hyppigt i medierne fortæller om hvor grønne man er, er der nok noget om snakken\nFor moderselskabet, tyske TUI, opnår nu den ære, som den eneste rejsekoncern i Europa, at blive optaget i Europe Dow Jones Sustainability Indexes.\nDet er et grønt indeks, som kun lukker børsnoterede selskaber ind når de opfylder en række skrappe kriterier. Hos Dow Jones scorede TUI blandt andet højt når det gælder risk management, menneskerettigheder og forholdet til kunder og andre som har kontakt til virksomheden.\nIndekset bruges blandt andet af investorer verden over til at finde grønne virksomheder, hvor de kan investere. Indekset bliver opdateret en gang om året. En anden grund til at TUI er optaget er at man har indført et program for alle medarbejdere, hvor de lærer om værdien af miljøbevidsthed, tolerance og social adfærd.\nPeter Engelen, der er med i TUIs topledelse, er selvfølgelig glad, men understreger samtidig at man var blandt de første rejseselskaber i verden, som allerede for 20 år siden indførte et miljø-management-system.


Tre gode grunde til at købe en ordentlig cykel - Tre Gode Grunde\nBedre og lettere kørsel\nHvis du er i tvivl om, hvorfor du bør købe en ny cykel, så læs med her. Uanset om du har haft én før, eller om du skal købe din næste, så kommer her tre gode grunde til at investere lidt, når du køber en cykel. Det kan betale sig i det lange løb.\nDu får færre problemer med en ny cykel frem for én, der er brug. Hvis du ved, du kun skal bruge din cykel én eller to gange, kan du godt klare dig med en ældre model.\nMen er du faktisk interesseret i at køre på cykel, og vil du bruge den som dit primære eller hyppige transportmiddel, så vil du opleve langt færre problemer med en ny cykel til en ordentlig pris. Ud over garanti, vil kæde, gear og udstyr være i bedre stand, og du kan køre mere sikkert.\nPå en ny cykel købt til en ordentlig pris vil du køre bedre og lettere. Ligesom alt andet bliver der altid udviklet på cykler, og gear, pedaler og kæde bliver konstant innoveret.\nUanset om du kører i byen eller på spor i skoven, så vil en ny tid kun gavn dig. Du kan se et udvalg af nye cykler på pedalatleten, hvor du også kan købe godt udstyr og få inspiration til dit næste køb.\nEn cykel er ikke bare en cykel – den skal gøre din hverdag lettere og være et transportmiddel, der gavner dig. Uanset om du tager den til arbejde eller skole, eller bare ned for at handle, så skal den fungere og give dig så få problemer som overhovedet muligt.\nDet siger sig selv, at en cykel er det bedste valg, når det kommer til miljøet, men det er faktisk også et bedre valg for din økonomi. Selvfølgelig kan en helt almindelig person ikke tage cyklen hvor som helst, men bor du i byen, er en cykel faktisk et bedre valg.\nDin cykel kan få dig hurtigere frem i morgentrafikken, og når der endelig er udgifter til den, fx i form af nye dæk, er prisen markant lavere end ved en bil. En cykel kræver desuden ingen brændstof, og den vil tjene dig godt i din hverdag.Når du vælger at cykle, gavner du dig selv, miljøet og din økonomi. Køb en ny cykel i dag!\nMin guide til valg af bedste massagepistol


3D Topology Optimization with Fatigue Constraints - Det Digitale Projektbibliotek, Aalborg Universitet\nDenne afhandling omhandler formuleringen og udførelsen af strukturel optimering ved brug af topologioptimering i både to og tre dimensioner, for storskala optimeringsproblemer hvori der indgår mange design variable. Topologioptimering stræber efter at finde den optimale fordeling af materiale indenfor et givet domæne, for en given kostfunktion og underlagt bestemte begrænsninger. Her er målet at minimere massen af en struktur, som er begrænset af flydespændings- og/eller udmattelsesbetingelser.\nFørste del af afhandlingen omhandler de generelle problemer som opstår når topologioptimering anvendes. Disse problemer som indeholder checkerboarding, netafhængige løsninger, minimum længde skala og sort/hvide strukturer, bliver illustrereret for den klassiske topologioptimerings formulering som omhandler minimering af fleksibiliteten underlagt en volumenbetingelse.\nBåde flydespændings- og udmattelsesbetingelser er afhængige af spændingerne som opstår i en struktur når den er underlagt en belastning. Derfor omhandler anden del de specifikke udfordringer som opstår når der inkluderes spændingbetingelser i topologioptimering. Først bliver selve formuleringen af spændingerne undersøgt når de indgår i densitetbaseret topologioptimering, derefter bliver det velkendte problem med singulære optima fremhævet. Det singulære optima problem bliver heri løst ved at anvende qp-metoden. På grund af den lokale natur af spændingsbetingelser, og siden denne afhandling betragter storskala optimeringsproblemer, bliver de associerede beregningsmæssige konsekvenser fremhævet og løst ved brug af en aggregatfunktion. På baggrund af det førnævnte kan en flydespændingsbegrænsning formuleres ved brug af von Mises flydespændings kriterie.\nForuden flydespændingsbetingelser formuleres også en betingelse baseret på udmattelse af strukturen. Udmattelse afhænger ligeledes af spændingerne i strukturen, derfor opstår mange af de samme problemstillinger som nævnt tidligere, og disse bliver løst med samme teknikker.\nUdmattelsesbetingelsen bliver formuleret på baggrund af antagelser om proportional belastning med en variable amplitude samt en struktur med elastisk deformation i høj cyklusdomænet. Belastningshistorien som strukturen er udsat for bliver reduceret til belastningscyklusser ved brug af rainflow counting. Hver af disse cyklusser skaber en multiaksial spændingstilstand i strukturen, denne tilstand bliver transformeret til en ækvivalent uniaksial spændings amplitude ved brug af Sines kriteriet og signed von Mises hvor der bliver taget højde for middelspændingseffekterne ved at anvende den modificerede Goodman ligning. Fra en ækvivalent uniaksial spændingsamplitude estimeres antallet af cyklusser indtil brud ved brug af Basquin kurven, og ved at anvende Palmgren-Miners lineære skadeshypotese bliver der opstillet en lokal udmattelses betingelse, som ligeledes flydespændingsbetingelsen bliver håndteret ved brug af en aggregatfunktion.\nTopologioptimering baseret på de opstillede betingelser bliver til sidst løst på en række standardproblemer i både 2D og 3D, som illustrerer de karakteristika der er ved udmattelsesbetingelser.\nOptimization, Topology optimization, Fatigue constraints


Ghita Nørby indrømmer løgnehistorie - Avisen.dk\nNogle ville kalde det en løgn - Ghita kalder det overdrivelse. (Foto: Scanpix)\nDen folkekære skuespiller har pyntet gevaldigt på sandheden.\nHvis en historie lyder for god til at være sand, er den som regel mere end blot et stenkast fra sandheden. Sådan er det også med en af Ghita Nørbys historier, som hun har turneret med de senere år.\nDet afslører DRs Detektor, der har undersøgt sandhedsgraden i en vandrehistorie, der er startet i Ghita Nørbys egen mund, som hun har gentaget gang på gang.\nDen handler om skuespilleren Birgitte Federspiel, der døde i 2005, og går helt tilbage til 1959 under indspilningerne af Charles Tante. Her skulle Dirch Passer have fået Birgitte Federspeil til at grine så meget, at hun måtte hentes af en ambulance og indlægges med såkaldte latterkramper.\nSusse Wold, Birgitte Federspiel, Dirch Passer, Annie Birgit Garde og Ghita Nørby i "Charles Tante". Scanpix\nDetektor har fundet tre eksempler på at Ghita har fortalt den dramatiske anekdote – blandt andet i sin bog ”Mine levende billeder” fra 2009. Og som det er med gode historier, bliver de som regel bedre og bedre med årene.\nSagen er blevet undersøgt til bunds. Journalisten har blandt andet talt med Susse Wold, der er en af de eneste nulevende medvirkende i filmen.\n– Det er en ”and”. Hvis noget sådan var sket, ville jeg jo vide det. Jeg var med i alle scener med Birgitte Federspiel. Hun spillede min tante, så jeg ville da have oplevet det, skriver Susse Wold i en mail til Detektor.\nDa Detektor konfronterer Ghita Nørby med den fejlagtige historie, indrømmer den folkekære skuespiller da også, at det nok ikke er helt i overensstemmelse med sandheden.\n– Hvorfor skal tingene være så bogstavelige? Jeg kan da ikke huske, hvordan det sluttede, og så er det bare sådan noget, jeg siger, lyder forklaringen fra skuespilleren, der fortsætter:\n– Det er meget ubehageligt at have latterkrampe. Jeg tror såmænd ikke, der er nogen, der får det i dag. Det er jo alt for trist en tid. Men det fik vi altså dengang. Der levede Dirch Passer, og så kunne man godt få latterkrampe, skal jeg hilse at sige.\nJournalisten har også været i kontakt med en læge for at høre, om det overhovedet er muligt at blive indlagt med latterkramper, hvilket den pågældende læge aldrig har hverken oplevet – eller hørt som en vandrehistorie.


Bosch Legetøjsplæneklipper | Se tilbud og køb på Gucca.dk\nSuper sjovt og smart legetøj til udendørs leg når forældrene er ude og arbejde i haven. Med denne legetøjsplæneklipper kan dit barn også hjælpe med at arbejde i haven. Legetøjsplæneklipperen laver... Læs mere.\nSuper sjovt og smart legetøj til udendørs leg når forældrene er ude og arbejde i haven. Med denne legetøjsplæneklipper kan dit barn også hjælpe med at arbejde i haven.\nLegetøjsplæneklipperen laver lyde ligesom en ægte plæneklipper, når den bliver kørt med.\nLegetøjsplæneklipperen måler: 49 cm x 66 cm x 25 cm.\nDet er et vigtigt princip hos Gucca, at e-handel skal være sikkert, hurtigt og billigt for vores kunder.\nSikkerheden er enorm vigtig, når man handler online, og vi vægter selvfølgelig sikkerheden højt. Der er garanti for sikkerheden bag din Internetbetaling, når du handler hos Gucca, for vores betalingsløsning er godkendt af NETS. Derfor er det at købe og betale hos os altid fuldstændig sikkert.\nLige meget hvad du køber hos Gucca, får du altid 30 dages returret. Med andre ord er det ensbetydende med, at hvis du af en eller flere grunde ikke måtte ønske at beholde varen, så returnerer du blot din vare, og du vil få dine penge refunderet. Vi står naturligvis altid til rådighed med rådgivning og svar, såfremt du ønsker at returnere din vare.\nVi er klar over, at du venter på din vare, og vi skruer derfor op for leveringstempoet, så varen kommer sikkert og hurtigt frem til dig. Helt konkret modtager du din vare indenfor 1-2 hverdage, hvis varen er på lager. Du er aldrig i tvivl om lagerstatus, for det fremgår inden, du foretager en bestilling. Tag fat i os hvis du stadigvæk skulle have spørgsmål til enten lagerstatus eller leveringstid for en vare.\nDer er mange betalingsmuligheder, når du køber hos Gucca, og du vælger selvfølgelig selv, hvordan du vil betale. Her bør du selvfølgelig gøre brug af den betalingsmulighed, der passer lige til dig. Det er den samme høje sikkerhed, uanset hvilken betalingsform du vælger. Se de betalingsmuligheder du har hvis du klikker på linket. Når du vælger at betale med betalingskort, så hæver vi først pengene, når vi afsender din vare.\nStøder du på problemer, eller har du spørgsmål når du besøger Gucca.dk, er du naturligvis altid velkommen til at skrive eller ringe til os. Vi er åben for henvendelser alle hverdage mellem kl. 10-15, og vi er parat til at hjælpe dig - med et smil og godt humør.\nNår du køber hos Gucca.dk, kan du efterfølgende se, hvor langt forsendelsen er kommet. Når dit køb er fuldendt, kan du efterfølgende tilgå din personlige ordreside. På din personlige ordreside kan du følge med i, hvornår vi sender din forsendelse. I samme øjeblik pakken er på vej, modtager du leveringsinformation herom via mail.\nBosch - Lawnmower - Kids Play\nUdendørs Leg Haveredskaber Til Børn Legetøjs Græsslåmaskiner\nLegetøjs Græsslåmaskine, Bosch Legetøjsplæneklipper, Legetøj\nDin anmeldelse af Bosch Legetøjsplæneklipper\nVores brugere har bedømt Bosch Legetøjsplæneklipper Udendørs Leg til 5 ud af 5 stjerner - baseret på 1 bedømmelse og 1 anmeldelse\nLili Buch Petersen★★★★★\nMit barnebarn på 2 år har meget fornøjelse med plæneklipperen! God at køre med og god “motorlyd”\nproduct_stock_yes product_offer_no product_preorder_no\tproduct_buyable_yes product_group_udendørs leg path__forside path__legetøj path__udendørsleg path__haveredskabertilbørn path__udendørsleg path__haveredskabertilbørn path__legetøjsgræsslåmaskiner path__klein path__boschlegetøj path__boschlegetøjsplæneklipper\n259,95 krLegetøjs Græsslåmaskine Med Aftagelig Opsamler\n249,95 krKlein - Bosch Legetøjsmotorsav Med Lyd Og Bevægelser - Kl8399\n189,95 krHaveredskaber - Legetøj Med Trolley\n239,95 krLegetøjs Trillebør Til Børn\n219,95 krBosch Legetøjs Hækkeklipper\n219,95 krLegetøjs Trillebør I Plast


Operate ansætter chefrådgiver - Bureaubiz\nOperate ansætter chefrådgiver\nI de sidste tre år har Mette Falkenberg Rasmussen været ansat i Forsikring & Pension.\nMette Falkenberg Rasmussen starter i Operate som chefrådgiver. Det er en erfaren rådgiver med stor indsigt i politisk og strategisk kommunikation, der efter fire år vender tilbage til branchen.\nDirektør Anders Dybdal uddyber:”Jeg har kendt Mette de sidste knap 20 år, og jeg føler mig overbevist om, at hun bliver en stor gevinst for huset både fagligt og socialt – særligt som brobygger mellem sektorstrateger og specialister”.\nFra 2007-2014 var hun ansat på Primetime som seniorrådgiver og kampagnechef, hvor hun især havde kunder inden for beskæftigelse, sundhed, jura og finans. Hun har bred erfaring med alt fra rådgivning af øverste ledelsesniveau over krisestyring til medietræning og public affairs. Derudover var hun leder af Primetimes kampagneteam, hvor hun stod bag en lang række adfærdskampagner. Hun har desuden stor erfaring med brug af sociale medier som kanal for bl.a. public affairs og har taget en diplomuddannelse i strategisk brug af sociale medier.\nI de sidste tre år har hun været ansat i Forsikring & Pension og før det i HK/Danmark. Hendes erfaring med fagbevægelsen og beskæftigelsespolitik trækker tråde tilbage fra 2002 først som politisk konsulent med ansvar for arbejdsmarkedspolitik og derefter job i hhv. KAD og LO samt BA- og specialeskrivning om det danske arbejdsmarked.\nSom flere andre i Operate har Mette siden sine unge år været politisk aktiv og ansat i flere politiske stillinger bl.a. i Europa-Parlamentet og i et ungdomsparti. Hun har derfor også gennem årene rådgivet og støttet flere EP-, folketings- og byrådskandidater i deres valgkampe og arbejde, ligesom hun også har været med til at udvikle og gennemføre landsdækkende valgkampe.


Borgmester kalder aflyst revy for en katastrofe - frygter for kommunens økonomi | TV2 ØST\n04. maj 2020, kl. 10:05\nJohn Brædder (Guldborgsundlisten), borgmester i Guldborgsund Kommune. Foto: Lars Andersen - TV2 ØST\nDet vil især få alvorlige konsekvenser for hoteller og restauranter, at Nykøbing F. Revyen aflyser årets forestilling, vurderer borgmester.\nAflysningen af Nykøbing F. Revyen vil få store konsekvenser for Guldborgsund Kommune, forudser borgmester John Brædder fra Guldborgsundlisten.\nquote Det er en katastrofe for hele området\n- Det er en katastrofe for hele området, at der ikke bliver spillet revy, og at byen og Guldborgsund Kommune som helhed kommer til at lide i meget lang tid - ikke kun mens der bliver spillet revy. For der vil også komme til at mangle en meget stor omsætning rundt omkring i kommunen, som vil kunne ses på de erhvervsdrivendes årsregnskab endnu mere, end coronakrisen ellers ville kunne og sandelig også påvirke ind i 2021, siger han.\nÅrsagen til aflysningen af den prisvindende revy, som har spillet i Nykøbing Falster sommer efter sommer siden 1912, skyldes den nuværende coronapandemi.\nFrygten for smittespredning har gjort det forbudt at forsamle sig i større forsamlinger, og dermed kan revyen ikke gennemføres for de cirka 30.000 gæster, som hvert år i løbet af en sæson oplever revyen.\n- Dem, der kommer og ser revyen, overnatter mange steder og bruger samtidig byens butikker og ikke mindst vores restauranter, så det er sgu en katastrofe, siger John Brædder.\n- Det vil kunne mærkes på pengepungen – ikke kun når der er corona, men også langt, langt ind i 2021, tilføjer borgmesteren.\nHåber på økonomisk overlevelse\nBorgmester John Brædder håber, at revyen trods aflysningen af årets forestilling vender tilbage næste år.\n- Jeg sætter min lid til, at revyen forhåbentligt rent økonomisk overlever, og at vi kan få en kanon sæson i 2021. Det er det eneste lyspunkt, jeg kan se, siger han.\nGuldborgsund Kommune har udover regeringens økonomiske hjælpepakker til det allerede hårdt presset erhvervsliv afsat 10,5 millioner kroner til at hjælpe erhvervsdrivende i kommunen.\nquote Det hele ramler lige nu, alt forsvinder\nFlemming Meldal, hoteldirektør på Hotel Liselund\n- Nu giver de 10,5 millioner kroner til at hjælpe de erhvervsdrivende, som falder ned mellem to stole i forhold til hjælpepakker, mening. Der er rigtige gode eksempler blandt dem, som har afledte effekter af revyen, der bliver ramt, siger John Brædder.\nAflysningen får samtidig borgmesteren til at efterlyse en klar plan i forhold til genåbningen af landet. Statsminister Mette Frederiksen (S) har oplyst, at vi kommer meget tæt på den 10. maj, før hun løfter sløret for, hvad der åbner i fase to.\n- Jeg er vel ikke den eneste, der efterhånden begynder at efterspørge en meget klar plan for, hvordan og hvorledes Danmark skal åbne igen, siger John Brædder.\n- Der er forståelse for, at vi skal være lukket ned. Men jeg må efterhånden sige, at min tålmodighed omkring at få en klar udmelding om hvordan og hvorledes er ved at nå til bristepunktet, tilføjer han.\nHoteldirektør: Alting ramler\nFor Hotel Liselund ved Nykøbing Falster betyder aflysningen af årets revy et økonomisk tab på mellem 250.000 og 300.000 kroner, oplyser hoteldirektør Flemming Meldal.\nHotellet samarbejder med Nykøbing F. Revyen, hvor de tilbyder gæsterne pakkeløsninger med billetter til revyen, overnatning samt mad. Gæsterne skal bare møde op, så klarer hotellet resten.\n- Det hele ramler lige nu, alt forsvinder – det er ikke bare revyen. Vores sommersæson ser slem ud, hvor vi ikke får særlig mange bookninger men mere frafald, siger Flemming Meldal.\nHotel- og restaurationsbranchen er generelt hårdt ramt under coronakrisen, og var en af de brancher, der først mærkede de økonomiske konsekvenser af krisen, fordi gæsterne netop afbestilte besøg og overnatninger.\n- Vi er en sæsonvirksomhed, og revyen er en del af den sæson, fordi den kører i sommermånederne. Det betyder, at vi ligesom egernet mister de nødder, som vi samler sammen til vinteren – så på sigt kan det her få en konsekvens, som jeg ikke kan regne ud lige nu. Men det er klart, at de penge ikke vil være der i sidste ende, siger Flemming Meldal.\nTæppet til revyen skulle være gået for årets premiere torsdag den 11. juni 2020 klokken 20.00.\n- Nykøbing F. Revyen spiller ikke i år. Det er uendelig trist, men nødvendigt. Jeg vil ikke lægge skjul på, at det har været en særdeles svær beslutning at træffe, og vi har sammen med vores samarbejdspartnere lige til det sidste gennemgået scenarier og mulige alternativer, men konklusionen er desværre blevet, at vi er nødt til at aflyse årets revy, udtaler revydirektør Mickey Pless i en pressemeddelelse.


HardwareOnline.dk - Forum: iPhone X, DK pris? 999 $!!!!! :S\niPhone X, DK pris? 999 $!!!!! :S\nAf Junior Nørd Mango | 12-09-2017 20:54 | 5380 visninger | 108 svar, hop til seneste\nDyreste annonceret officielle iPhone til 999 dollars :S Hvad koster den i kroner?\nJeg mindes at prisen normalt passer med en gange faktor på 9, hvis man tager højde for kurs, fortjeneste, moms mv. Så ca 9k :)\nWireless charging var sgu os på tide de kom med på den vogn! ;) Må give dem, at Iphone X ser Interessant ud, men ikke til 9-10k.\n#0 Iphone x? Dafuq, har de hyret samme marketing team, som Microsoft..\nDirekte omregnet er det ca. 6300... Men så kommer der jo lige noget dansk moms, så tror heller ikke 9k er helt ved siden af... But IDGAF! Jeg skal have den! :-P\n64 GB modellen vil koste 8.899 kr. og 256 GB modellen over 10k. Satme dyrt for en telefon. Desværre ender jeg nok med at købe den alligevel. Vanvittigt lækker telefon.\nHar nogen overhovedet brugt wireless charging? Har haft mobil med det i 3 år, brugt det en gang tror jeg?\n#6>>jeg burger det her day i min bil.\n#6 Jeg bruger det hver dag med min Moto X Force. Jeg bruger faktisk ikke andet.\n6# Brugte det da jeg havde Samsung Galaxy S6 Edge. Har nu en IPhone 7. lidt ærgerligt de ikke laver X modellen i andre farver.\nCa. 10.000 kr for en iPhone :/\nhttps://www.apple.com[...] Fra 8.899 kr\niPhone X 64 GB - 8.899 kr. iPhone X 256 GB - 10.249 kr. Det er overpris.\nSidst redigeret 12-09-2017 21:23\nLatterlig aldrig mere Iphone mere\nJeg er vild med teknikken og det nytænkende bag! Men hold nu kæft, designet i toppen er grimt.\n#14 Jeg synes designet i toppen er for fedt! Fed måde at inkorporere batteriindikator m.m.\nMå også sige jeg er dybt imponeret over den. Synes især at Face ID er imponerende, altså at den selv lærer hvis du får skæg e.l. Prisen er jeg dog ikke imponeret over.\nTrådløs opladning? Holy shit det er sgu da det nyeste tech lir!!! Wait.... Nevermind. Apple har altid haft fat i den lange ende, og dumme menesker køber jo uanset hvad den koster. Havde den kostet 20k ville de stadig lange dem over disken. De er kun et kviklån væk :D\n#17 så du mener altså man er dum hvis man køber iPhone :) ? Og ikke bare fordi man faktisk synes telefonen er bedre end alternativerne.\nI7 7700k|Gainward GTX 1080|ASUS 27" PG278QR|\nSidst redigeret 12-09-2017 21:48\n#3 mon dog... OS X ?\n#18 Toffo har ikke råd til en iPhone :-) Prisen er underordnet for mig, jeg har aldrig betalt for en smartphone, det sørger min arbejdsgiver for.\nDen nye alm. iphone 8 koster fra 6.199,- dkk Er det ikke ret normal iphone pris for den nyeste? Iphone X ser jeg mere som et eksklusivt betabæst\nSidst redigeret 12-09-2017 21:58\nFandt ikke helt ud af det, men har Iphone X et bedre kamera end Iphone 8 plus ? både foran og bag på ? Så vidt jeg forstod er de ikke identiske?\n#18 Jeg må indrømme jeg har svært ved at se argumentationerne imod telefoner som er langt billigere end iPhone. Hvorfor skulle man vælge noget som er langt dyrere, når man kan købe noget (Android) som måske er bedre eller ligeså godt til den halve pris? Jeg har både en Samsung S8 og iPhone 7 og foretrækker helt klart min Samsung. Jeg har også haft en Oneplus 3 som jeg også ville foretrække frem for iPhone. Jeg tror det er en vanesag og hvad folk har været vant til at bruge. Men jeg må se mig lidt enig med ToFFo og mene, at folk der køber en iPhone til 10k som alligevel skifter til en ny igen om et år eller to... det er sgu for dumt. Men bevares, hvis man har pengene, hvorfor så ikke. De her Android vs iPhone wars kan blive uendeligt lange, så jeg må hellere lade være med at træde iPhone folkene over tæerne, mere jeg jeg allerede har gjort.\nprøv at tage et kig på den nye Xiaomi mi5, det er sgu også et lækkert stykke hardware ifht. prisen\n#18 - så du mener altså man er dum hvis man køber iPhone :) ? Nej, det er ikke det jeg skriver. Du glemmer det med "uanset hvad den koster". Hvis den kostede 20.000kr ville du så ikke mene man var godt dum (eller meget velhavende) hvis man købte den? Sandsynligvis med et kviklån for manges vedkommende. Det ville være godt dumt. #20 - Jo det har jeg skam, men jeg vælger at prioritere mine penge mere fornuftigt end en (efter min mening) overpriced telefon. Har haft iPhone og det skal jeg aldrig have igen. De har formået at revolutionere intet som helst.... Bortset fra prisen, som er vildere end nogensinde. Det var fandme på tide de kom med på vognen med trådløs opladning. Det har de satme været længe om. Men det har de (og deres fanboys) selvfølgelig en passende undskyldning for :D #23 - Husk det med OS/design/whatever er en smagssag. Det der skuffer mig ved Apple er at de engang var pionerer når det kom til ny teknik. Men de er efterhånden blevet banket så mange gange i kapløbet, at de bliver nødt til at leve af de fans som køber alt hvad de gylper op uanset pris :)\nSidst redigeret 12-09-2017 22:13\n#25 Design har selvfølgelig også noget at sige. Jeg synes faktisk Oneplus' seneste modeller har lignet Apple's ret godt. :P\n#26 - Der er ikke rigtig noget specielt ved designet synes jeg. Nu bliver de jo nødt til at bruge glas bagside pga trådløs opladning, så telefonen ligner bare endnu mere en S8. Og det grimme kamerabump har de bare aldrig formået at lave mere clean. Det er sindssygt grimt. Igen, smagssag. Så meget for at være innovativ. Jeg kan forstå beslutningen om at fjerne jackstikket da de gjorde det. Det er da en meget god ide, men måske lidt for tidligt ude. Jeg foretrækker fortsat kablet headset (Har bose QC25) fremfor bluetooth headset. Det er pisse irriterende at være afhængig af at have strøm på sit headset, når man er på farten.\n#20 Wow hvor er du da en heldig kartoffel. Glad for jeg slap med 1900 kroner. for en rigtig god midrange Android telefon, der giver mig 3-4 dages batteritid og kører super smooth og har et fornuftigt kamera.\nWhat the fuuuuck Apple 6200,- for den absolut billigste iPhone 8. Det er jo helt godnat. Synes såmænd ikke prisen på iPhone X er så slem, da den alligevel har rigtig mange features som andre ikke har og derved kan tage en premium pris, men den hva fanden går der lige galt med dem anden. Et lidt bedre kamera, processor og så Wireless charging. - forbedret kamera og processor forventes selvfølgelig hvert år - Wireless charging er næsten markedsstandard for high end Resten er det samme som i en forvejen outdated iphome 7 så vælger de at smide ca 700 i prisen. Whatttttt Therese fuuuuckkkkk. Regnede med at de faktisk ville sænke prisen et par hundrede, da de nu har en ny top tlf. Nå, men ingen iPhone til mig så\n#29 Hvad er det Therese knepper? :D Synes også iPhone 8 virker lidt tam - ikke fordi der faktisk er så meget forskel på 8/8 Plus og X.. Men designet på X er bare så meget federe.\niPhone X får trådløs opladning HURRA for det :) Men den lader trådløs med kun 5 Watt... gab... kom nu HELT ind i kampen Apple ! Godt jeg er skifte til Android efter 8 år med en del iPhone's S.L.U.T med iPhone's for mig, alt for langt bagud i forhold til mange andre producenter af mobiltelefoner. Der var en gang Apple for FØRST med mange innovative løsninger, men det er slut for længe siden...\nJeg tror jeg flotter mig i år og køber en iPhone X men nok om det! Bliver nødt til at adressere elefanten i rummet så at sige, HVORFOR kommer iWatch ikke med simkort i Danmark!? Eller jeg ved godt hvorfor men det er da møgirriterende. Kan kun håbe og krydse fingre for at Apple får en aftale i hus med nogle af operatørerne herhjemme, in a fart!\nApple skal nok ende i konkurs inden 10år hvis man kigger på deres fortid\nSidst redigeret 13-09-2017 08:36\nArh, mon dog..\nJeg snupper iPhone X i sølv på 256GB og så skal jeg have nogle Qi chargers overalt, natbordet, bilerne osv. Deres FaceID er win, shit det er fedt. Var jeg den eneste som bemærkede det failede i første forsøg på scenen :D Derudover så er det surt Apple Watch 3 ikke kan bruge data endnu i DK... så fandme fedt ud.\n#32 Det gør Apple Watch 3 ikke fordi det er et digitalt SIM kort uret har, danske selskaber har kun SIM Kort løsninger... det kræver lige lidt udstyr men det er årsagen til vi ikke kan få det endnu. Jeg skal have det når det kommer dog, kan godt lide man kan smide telefonen fra sig også. Og så kan man iøvrigt bruge det som nøgle til bla. Tesla Model 3 som jeg skal have næste år, så mangler vi bare noget WatchPay :D og kørekort fremviser mv. så har man ALT i sit ur.\nEr også ret hooked på at jeg skal have det ur! Man kan faktisk allerede nu købe uret i Tyskland og England med Cellular i, spørgsmålet er bare om man kan bruge det på de danske netværk, når engang at Telia/TDC/Telenor får implementeret eSim på deres netværk. Hvad tror i?\nI7 4770k @ 4.0|GIGABYTE GA-Z87X-D3H |GTX 1070|CM Seidon 240M|32 gb 2133 mhz ram | Corsair HX850| Samsung EVO 840\nEr jeg den eneste der syntes iphone x ligner utrolig meget Essential phone?\nHapser mig sku også en Iphone X så kan min 6S komme på pension :)! - Utroligt at der er så få Fandroids tilstede idag :)\n#39 De er målløse over at være blevet overhalet. De eneste angreb jeg ser nu er at "den koster for meget" og så nogle enkelte vil ikke rigtigt erkende at teknologien endnu engang er alle overlegne. Mange prøver med "det har vi haft i årevis"... wrong, FaceID gør det rigtigt, hele telefonen emmer af kvalitet.\nNo offence: At folk hopper i med begge ben.. Det er jo sindssygt dyrt for en smartphone, jeg gav 1.499,- for min P9 lite, og det er den bedste smartphone jeg nogensinde har haft.. Den er både hurtig, holder strøm længe, lækkert design såå, den har jo godt og vel hele pakken, men for næsten 1/10-del af prisen :P EDIT: Folk skal selvfølgelig have lov til at brænde så mange penge som de vil/kan af på en mobiltelefon, jeg gider bare ikke give så meget :)\nSidst redigeret 13-09-2017 09:35\nElsker deres SUPER OLED teknik som nu er bedre end OLED, de bruger så er det LG eller Samsung OLED, som også sidder i deres egne mobiler. En anden fed ting, er hvor de snakker om batteri. Det eneste der kommer op er, den nu holder strøm 2 timer mere end Iphone 7. ? What... legendarisk underholdning. Tak Apple.\nXbox One S 2TB Scuf Gaming Controller LG 55" SJ850V 15ms input lag. Dell Inspiron - 7700HQ / GTX 1050Ti / 16GB DDR4 / 512GB SSD / 120Hz\n#40 - Kan du komme med eksempler? Designet er taget fra essential phone/galaxy S8, trådløs opladning er ingen nyhed, glasbagsiden har andre mobiler kørt med længe. Hvor er det teknologien er overlegen? Det er en telefon som ikke engang er udkommet endnu, mod andre telefoner der har været ude månedsvis, så den SKAL være teknologisk overlegen på ALLE punkter.\n#43 Når dit eneste fokus er på hvordan skærmen sidder så ja, så kan de ligne, men der stopper ligheden jo også. Byggekvaliteten, materialerne, kameraerne... ej at forglemme FaceID har fjernet behovet for fingerscanner... kanterne mv. det vil være en hel anden telefon at stå med i hånden. Jeg tænker plastik når jeg har andre telefoner i hænderne. A11 chippen, FaceID, Qi opladning, integrationen mellem enheder... det spiller.\n#43 Det er pinligt at se en voksen mand kaste om sig med ukvemsord, fordi folk køber en anden telefon end dig. Med det sagt, så synes jeg også at Fade ID er banebrydende, og det gør den overlegen i forhold til alle telefoner på markedet. Den anden ting er jo, at måler du på rå regnekraft, så er der helt sikkert en masse telefoner der gør det bedre, du glemmer bare at tage en essentiel ting i din ligning; iOS. Jeg har forsøgt mig med flere Android telefoner, og jeg har iPhone, alene af den årsag, at jeg synes Android er rodet og har et irriterende miljø. Jeg synes 8.999,- er rigtig mange penge, og skal ikke selv have en. Jeg er ikke "apple fanboy", og jeg synes simpelthen din arrogance er så selvmodsigende, for er der noget du er, så er det da "android fanboy". Folk har forskellige præferencer. Du er ikke klogere eller, bedre end folk, der har andre behov end dig.\nNu har jeg slet ikke sat mig ind i iPhone X, men folk ser ud til at gå helt amok over wireless charging og ansigtsgenkendelse. Har de lavet noget nyt/bedre på de punkter end man allerede kan finde i f.eks. Samsung S8?\nhttps://www.theverge.com[...] "Bemærk at han bliver så presset, at han bliver nødt til at tørre sved af ansigtet, da det ikke virker" Jeg har en Windows telefon med samme mulighed som FaceID. Lige præcis problemet med at det ikke er voldsomt hurtigt og ikke altid lige virker/reagere, er voldsomt irriterende og gør at jeg ikke bruger det. Jeg er noget kritisk efter at have set videoen, hvor det fejler ad 2 gange :/\nSidst redigeret 13-09-2017 10:02\nNSA / FBI / CIA / ETC... trænger til at få opdateret deres mange databaser med ANSIGTER på folk. De har masser af fingeraftryk på folk (TuochID) nu er tiden inden til at få ansigter på alle de fingeraftryk = FaceID.\nYES! Endelig en Iphone vs Android tråd. Elsker dem. Popcorn tid\n#44 - Når dit eneste fokus er på hvordan skærmen sidder så ja, så kan de ligne, men der stopper ligheden jo også. Det er jeg ikke enig i. Der er følgende ligheder: Ansigtsgenkendelse er ikke nyt, det har eksisteret i årevis, men når Apple gør noget, så er det kun nyt for iPhones. Alle andre har haft det længe. Trådløs opladning. Ligeledes ingen nyhed. Apple har indset at de bliver nødt til at følge med konkurrenterne, og de har nu implementeret noget som igen har eksisteret længe. Designet. Det ligner en S8 blandet med en Essential Phone. Se på kanten og bagsiden. De har hugget glas bagsiden for at kunne bruge trådløs opladning. Ligesom Samsung. De har givet den en stålkant der ligner Samsungs rigtig meget. Her kan man så debattere at Samsung Galaxy og iPhone 6 ligner hinanden. Integration mellem enheder fungerer da også ganske glimrende. Det har jeg i hvert fald ikke haft problemer med. Hvis folk ikke kan finde ud af at synkronisere deres enheder, hvis det ikke er Apple produkter, er det deres issue. Ikke pga. manglende funktion på produktet. #45 - Jeg tager ikke iOS med i min ligning, da det bunder ud i et spørgsmål om personlig præference. Jeg er ikke fanboy, det eneste jeg gør er at pointere de ligheder der er, og de punkter hvorpå Apple er faldet af på den, eftersom man ser dem som teknologiske pionerer som i årevis har været først ude med det nyeste og smarteste. Men nu er de blevet overhalet, og prøver at redde det ved at implementere gårsdagens teknologi deres kunder har savnet. Det vil jeg ikke kalde fanboyisme. Det er dig der flipper totalt ud. Jeg kan ikke understrege det nok. Det er min mening jeg deler. #49 - Det var ikke min intention at gøre dette til en iPhone vs Android tråd. Det er folk der forsvarer iPhone der gør det. Det eneste jeg har gjort er at forklare hvorfor jeg synes det ligner sidste års model som er totalt overpriced. Jeg ved godt at jeg ikke bør have en mening om et Apple produkt på dette forum, men jeg kan ikke lade være :D\nSidst redigeret 13-09-2017 10:10\nAnsigtsgenkendelse er ikke nyt, det har eksisteret i årevis, men når Apple gør noget, så er det kun nyt for iPhones. Alle andre har haft det længe. Du har ret, Apple kommer sjældent med en unik teknologi.. men de formår at implementere teknologien der gør den attraktiv og brugbar. Tag bare FaceTime, det var ikke første gang man havde set den slags opkald da de lancerede det med iPhone 4 men se bare i dag hvor mange der bruger det på iPhones kontra hvor mange der bruger det på Android. Hvor mange låser jeres s8 op vha øjnene? Jeg har altid brugt finger ID på iPhone men da jeg havde min Samsung s7 brugte jeg det ikke for følte ikke det var nær så bekvemt men måske er det bare mig.\n#51 - Det tror jeg der er mange der gør. Det fungerer overraskende godt. Man skal ikke have telefonen helt op i ansigtet for at gøre det. Heldigvis. Og så er Face ID vist heller ikke bedre... Det failede endda ved præsentationen. Jeg bruger fingeraftryk til at låse min mobil op. Det er det mest praktiske for mig, da min telefon ofte ligger på et bord og jeg låser op med pegefingeren. Det kan jeg ikke med Face ID eller iris scanner eftersom jeg i så fald skal læne mig ind over telefonen og kigge ned for at aktivere det. Der hjælper det heller ikke noget fingeraftryk sidder på bagsiden...\nSidst redigeret 13-09-2017 10:25\nDet failede endda ved præsentationen. Synes ikke du kan bruge ordet failede når det der skete var at den bedte om adgangskode - ikke fordi den ikke genkendte hans ansigt men fordi enheden havde været genstartet eller der var gået for lang tid imellem den sidst have brugt face ID. Præcis samme politik som touch ID. Men jeg forstår så ikke hvorfor man ikke har valgt at implementere touch ID på tænd og sluk knappen i siden men det kan der vel være flere årsager til. #53 Intelligent...\nSidst redigeret 13-09-2017 10:36\n#54 - Telefonen skal være så tynd som muligt, så jeg tror simpelthen ikke der er plads. Den skal være smal og kanterne skal være afrundede. Så man skal være alt for præcis og det er ikke meget fingeraftryk der i så fald kan læses. Den smalleste fingeraftrykslæser jeg endnu har set på en smartphoneer på S7. Men selv der er den for bred. Desuden synes jeg også det virker akavet at den sidder på siden. At den sidder på fronten er optimalt, til mit brug, og sikkert også til mange andres. Jeg har samme problem hvis den sidder i siden som hvis den sidder bagpå. Jeg kan ikke aktivere den med 1 hånd, når telefonen ligger på bordet.\nSidst redigeret 13-09-2017 10:40\nTil alle dem der siger at apple har "stjålet" glas bagsiden for at kunne få wireless charging, så er det jo ikke stjålet, der er gået tilbage til dengang hvor iPhone 4/4S havde glas bagside. Hvad så med den gang en eller anden lavede en mobil af aluminium/andet metal, og så en anden fulgte trop? Det er sku da som at sige at Burgerking kom først med cheesburgeren, og McD fulgte med. Stop det.\nmon ikke face id er en option ligesom finger id? jeg er solgt på custom emojis! nu er det bare vente på en iphone se x !!\n#53 Så er det heldigt du kan købe en god telefon til det halve. Det gør garanteret livet på kontanthjælp bedre. Jeg køber også en iPhone X. Jeg har heldigvis råd til det :)\n#56 Nu åbnede Burger King jo sådan set først, så det var lidt en dårlig sammenligning.\n#59 Jeg skriver også at burger king kom først :) Det er sku da som at sige at Burgerking kom først med cheesburgeren, og McD fulgte med. Dog vil jeg erkende at jeg måske skrev det på en forkert måde :)\n#52 Men hvis du har en notifikation, som kræver din opmærksomhed, så skal du vel have telefonen op til dig alligevel? De nye iPhones får jo "Tap-to-wake", så der kan du jo bare hurtigt tappe på skærmen, og så viser den om der er nye notifikationer :-) Jeg er helt enig med dig i, at Apple på ingen måde er pionerer på at implementerer nye ting i deres enheder - der ér de virkelig faldet af på den. Der hvor jeg (personlig mening!!!) synes de til gengæld brillerer, er på deres måde at implementerer teknologierne på. Ganske rigtigt var der Android enheder der havde touch ID f.eks før iPhone - men iPhone var den første, hvor det faktisk virkede godt. Har en idé om, at det blir det samme med Face ID - selvfølgelig uden at vide det. Video opkald, for bare at tage et andet eksempel, var Apple også dem der fik til at fungere ordentligt først. Se bare på Google Hangout... Hold nu op hvor sutter det røv! Der er FaceTime altså bare SÅ mange længder foran! Hilsen ham der har skiftet sin iPhone ud med en Huawei P10 og synes det er den bedste telefon han har haft xD\n#61 - Du kan tro jeg savner tap to wake, og andre offscreen gestures som jeg havde på min efterhånden flere år gamle Oneplus One. Endnu mere gammel, men brugbar teknologi :D Har Huawei ikke også det? Eller i hvert fald har de da haft det? Når jeg får en notifikation, fx en besked, kan jeg hurtigt se beskeden blot ved at trykke på min home knap, så jeg automatisk logges ind. Så kan jeg se om det er noget jeg skal svare på, eller hvad det er. Så det er lidt det samme. En anden ting der undrer mig ved den er, at de ikke har implementeret en knap under skærmen, ligesom Samsungs S8 har. Der trykker man bare en anelse hårdere nede i bunden af skærmen, så virker det som home knap. Det synes jeg er virkelig smart. Jeg ved ikke om det faktisk ER en knap eller om den bare registrerer trykfølsomhed dog. Jeg overvejer også at skifte min S7 ud med en Huawei model, når der kommer noget nyere. Måske endda en LG V30, som jeg synes er voldsomt lækker også :)\n#62 Det kommer jo så på de nye iPhone - men ja, det er gammel vin på nye flasker :-P Men dybest set, så ville den da kunne løses bedre med simpel forhåndsvisning på telefonens låseskærm? Mht. til "knappen" på S8, så er der bare trykfølsomhed - lidt ligesom 3D Touch. Men det får man ikke brug for på iPhone X, da den styres af gestures. Den idé er jeg faktisk ret vild med. Bruger kun gestures på min P10, og når først man har vænnet sig til det, går man ikke tilbage igen. Det er VIRKELIG lækkert!\n#63 - Det er det absolut. Jeg fatter ikke at flere producenter ikke implementerer offscreen gestures. Det er det bedste ever. Sure jeg kan starte kameraet mega hurtigt på min S7 men det er bare smartere at have offscreen gestures til alt. Jeg savner at kunne tænde og slukke lommelygten ved at tegne et V på skærmen. Forhåndsvisning viser aldrig hele beskeden, så hvis der står mere end nogle få ord, skal jeg låse op for at kunne se det alligevel. Men gestures FTW det er jeg helt enig i :D Var ikke klar over knappen var noget force touch, men det virkede fremragende. Havde på fornemmelsen det var haptic feedback og ikke en fysisk knap der var under skærmen :P\nJeg napper en iPhone X.xx når de engang har løst den sorte stribe i toppen... indtil da er iPhone SE the best shit (and size) ever :3\nPlay: 4790K, Impact VII ITX, GTX1070, [email protected], DanCase A4, 500GB SSD, SF600, 34" U3415W Work: 15.4" MacBook Pro Retina 2017\nSidst redigeret 13-09-2017 12:55\n#65 Kan du uddybe hvad du mener med "løst den sorte stribe i toppen"? Du får det til at lyde som om at der er noget galt med toppen af displayed, og måske er der da også det, men så har jeg bare ikke set den nyhed endnu :)\n#66 ...den er der? :D\n#67 Haha :D\n#68 Det må sgu da være muligt at at gøre seamless med noget transparent OLED der dimmer sig efter behov og nogle linser der fokuserer igennem nearfield hvor skærmen sidder... jeg godtager at det kan tage nogle års R&D at få til at fungere... men bring it on. De måtte fandme gerne lave en version med 4.7" skærm... det tror jeg ville være perfekt størrelse bezelless...\nSidst redigeret 13-09-2017 13:02\n#58 Jeg tager til hver en tid kontakthjælp over en iPhone :)\nMht prisen som tråden generelt handler om... så synes jeg ikke det er en urimelig budgetpost hvis vi antar levetid på 2 år (jeg har generelt mine telefoner væsentligt længere)... bare overvej hvad du evt bruger på hardware i løbet af 2 år - og det er ofte til hobbybehov... en smartphone er som regel langt mere essentiel for din hverdag. Dog er 10k alligevel ret voldsom prisudvikling - og jeg forventer/ håber da at efterfølgende modeller vil moderere prisen til mere almindelige niveauer når deres supply chain catch'er op.\n71# Giv det 6 måneder, så begynder priserne er ligne noget igen tror jeg, men vi kender jo reelt set ikke den danske pris endnu, det er jo bare "luft" indtil videre :D\n#72 - Prisen står da på Apples side. 10.249 kr. for den store model af X'eren, 8.899 kr. for den lille model.\n#72 Det er som udgangspunkt en "limited edition" så helt reelt kunne jeg sagtens forestille mig at den er udsolgt og koster 15000,- på aftermarket om 6mdr ...men når der kommer en ny version on 18 mdr er det forhåbentligt på andre parametre :)\nJeg synes faktisk at Iphone X ser meget godt ud og er på mange områder hvad jeg har efterlyst i forhold til skærm. En telefon næsten uden sorte kanter, det giver så meget mening og mon ikke det er det vi ser hos topmodellerne fra alle Producenter. Lidt ærgerligt med den sorte boks i toppen, men der er også pakket meget ind i det område så det giver mening. Men jeg synes udfra billederne at det er forkert at kalde den ramme løs, der er en relativt tyk kant hele vejen rundt om. Men prisen er godtnok helt vild, håber ikke at De andre producenter køber ind på at telefoner kan koste 10.000 kr.\n73# Det stod der bare ikke igår da jeg sidst kiggede :P\n#51 "(...) men de formår at implementere teknologien der gør den attraktiv og brugbar" - til dels, ellers så fjerner de bare samtlige alternativerne, der tvinger en bruger til at adaptere sig. Eksempeltvis, så tillader Android styret telefoner at åbne sin telefon på 6-7 forskellige måder, hvor iOS begrænser nogle af mulighederne. #74 Hvad får dig til at tro at iPhone X bliver produceret i en begrænset omfang?\nSidst redigeret 13-09-2017 15:45\n10.000 kr........ For en smartphone. Hold da op, der er vist nogle der ligger lidt for stor værdi i deres telefon. Så hellere en OnePlus 5 og en ekstra trailer :D\n#78 Det er bredt rapporteret? https://www.theverge.com[...] ...der estimeres med mindre end 10.000 units om dagen... til sammenligning produceres de andre modeller omkring 500.000 eksemplarer om dagen - you do the math? Ville ikke spor overraske mig om den først batch kunne videresælges til det dobbelte... der er tilstrækkeligt mange rich kids og hype rundt omkring til det.\nSidst redigeret 13-09-2017 16:28\n80# Selvfølgelig er den ikke limited :)!. Fis nu bare tilbage i hulen med dig din Fandroid.\n#81 Det er ellers flot tumbe... min umiddelbart telefonhistorik: iPhone 3GS, iPhone 4S, iPhone 5, iPhone 6, iPhone 5, iPhone SE (yep... er ikke til phablets) Og jo den er stærkt begrænset, det blev også formidlet til pressen efter eventet... det er ikke en "widely available" model men en exclusive der kun kommer få af frem til diverse butikker. Forvent at den vil være i konstant restordre (med dertilhørende inflaterede aftermarket priser).\nSidst redigeret 13-09-2017 16:46\n#80 for det første er artiklen udelukkende spekulationer, så må indrømme at jeg ikke har gide at læse den. Limited betyder der bliver kun produceret et x-antal enheder, og når den antal er opnået, så bliver der ikke produceret flere. Limited betyder ikke at den er svær at få fat på fordi produktion er langsom.\n#83 semantics... det praktiske udfald er at udbuddet næsten med garanti vil ligge under efterspørgslen stort set indtil den næste model kommer på banen... hvilket ikke giver anledning til at forvente et prisfald - hvilket denne diskussion drejede sig om. Endvidere er det oplagt at forvente at Apple på et tidspunkt begynder at stockpile OLED og andre kritiske komponenter til en bredere lancering af X.2 eller hvad de nu kalder den... hvilket vil stort set afskære supply af X modellen - ligesom det er sket flere gange før med andre modeller... hvorfor pokker er i så sure? :P\n#84 at udbuddet ikke vil følge med efterspørgslen gør produktet ikke limited... - ved ikke hvem du refererer til når du skriver at nogen er sure, jeg spørger bare af ren nysgerrighed. Synes det ville være en interessant drejning hvis iPhone X var decideret Limited - hvilket den ikke er som jeg kan forstå det.\nSidst redigeret 13-09-2017 17:37\n#85 "hvad får dig til at tro", "jeg har ikke gidet" er ikke en neutrale formuleringer...\nJeg må indrømme.. jeg fatter heller ikke hvorfor der højt og flot bliver sagt "én stor skærm" og "rammeløs", når der tydeligvis er en tyk sort ramme rundt om skærmen. Med ordet "skærm" der mener de fleste fornuftige mennesker vel området på telefonen der kan vise billeder, grafik, whatever. ik os'?\nSidst redigeret 13-09-2017 18:17\n#85 du overfortolker, jeg er blot interesseret i om der var noget belæg i din påstand, måske var det officielt. - at jeg ikke gider læse artiklen du sendte, er ikke pga. arrogance, men blot fordi jeg søger et svar, ikke en teori.\nSjovt at se folk som bliver overrasket at Apple er dyrt XD\nKan ikke få plads til mine specs... so fuck my life\nOm man er til Android eller Apple er jo ligemeget. Nogen køber Apple pga. mærket, andre pga. de vil prøve det. Andre pga. de kender til det og kan lide det. Osv. Osv. Men 10k er overpris uden tvivl. Siden 5'eren, så har der ikke været meget ved at købe 6-7. Der har ikke været meget opgradering at komme efter. Så det er fint, at de lancere den her og må indrømme den ser lækker ud. Uden at være Android fanboy-lydende, så virker det temmelig dyrt for det man får. Men vi skal skam nok høre at den har solgt godt og at butikkerne nok halter med at kunne skaffe dem hjem.\n#43 Glas bagsiden er vel mest af alt for at trådløs opladning fungere. Tror ikke så meget det er en design retning, som det er en nødvendighed pga den trådløse opladning. At telefonen ligner 4 andre telefoner er jo et håbløst kritik punkt. Selvfølgelig vil der være telefoner der ligner hinanden derudover efterhånden. At sige at de har stjålet designet fra "s7 s8, s8+, essential phone, op5" - cmon....\n#69 Selvom skærmen er større end en Iphone 8 Plus, så er selve mobilen mindre, den er ikke så meget større end en normal Iphone. Jeg har pt en Iphone 6 som jeg købte da den kom ud, "ca 3 år siden" Planen var at jeg skulle ha haft iphone 7, men da rygterne kom ud for lidt over 1 år siden, at de lavet en 10 års any mobil, valgte jeg at vente. Om Den er dyrere end den normale Iphone? Ja, men det havde jeg også forventede. Jeg skrifter kun mobil hvert 2 eller 3 år, Har haft alle Iphone op til 6, og de har tjent mig godt, selv min 6ere kører ganske fornuftigt i dag. Det sjove ved 999 Price tag, er at pris forskellen er varig fra Produkt til produkt. 7900X - 999 Dollers, - 7699kr i Danmark. Iphone X- 999 Dollers - 8800kr på Apple hjemmeside, om den bliver billigere fra Telenor osv ved købt af et abonnement sker nok. Ingen grund til fight boys, køb eller lad vær, sådan er det med alting :)\nSidst redigeret 14-09-2017 21:19\nKan man køre android på en iphone?\n#93 Jeg er mere interesseret i at vide om den kan køre Windows Mobile???\n#92 "køb eller lad vær". Dette er et forum, hvor man kan diskutere ting. Som f.eks. dette emne. Det er ikke et spørgsmål om at købe eller lade være, men et sted hvor folk kan diskutere hvorvidt det ene og det andet.\n# https://www.youtube.com[...] :-) /mvh\nSidst redigeret 16-09-2017 10:59\nOkay så de nye iPhones understøtter quickcharge. Men der medfølger IKKE en quickcharge kompatibel oplader. Der skal man købe oplader og kabel ved siden af. Kilden herunder skriver at man må slippe 70 dollars for at få quickcharge til sin nye iPhone. Hvad det så bliver i danske kroner er ikke til at vide, men det gør da bare en svinedyr telefon endnu dyrere. Hvis man da ønsker quickcharge. Hvilket til den pris måske ikke er så vigtigt :P Jeg har måske taget Quickcharge for givet. Alle de telefoner jeg har købt gennem tiden som har haft quickcharge, har da haft en quickcharge oplader med i kassen. Med kabel selvfølgelig. Håber sgu ikke de trækker mere tilbehør ud af røven som man skal købe, for at kunne udnytte ens telefons features ordentligt. Det er naturligvis muligt at man kan købe billige kopi-produkter der kan klare opgaven, men pointen er at de ikke inkluderer en quickcharge kompatibel oplader med en telefon der er så dyr. Det synes jeg godt nok er absurd, men det overrasker mig overhovedet ikke. Kilde: http://appleinsider.com[...]\nSidst redigeret 16-09-2017 22:12\n#98 Det er æbleskroget. Selvfølgelig tager de ekstra mange penge for nødvendigt/selvfølgeligt udstyr!\n#59 Burger king åbnede sin første restaurent i 1954. Den første McD åbnede i 1940.\nIntel i5 @ 4.2ghz - 12GB Ram @ 2400mhz - Asus ASROCK Z87 Extreme3 - Strix 1080 - Samsung Evo 850 raid 0.\nNogen som har bestilt den?\nNej det bliver lidt svært da man først kan forudbestille fra d. 27/10\n#98 Apple har pt. 2 trådløse ladere til salg på deres hjemmeside af hhv. Belkin og Mophie. Begge koster 499,- Jeg har netop købt en sort iPhone 8 64GB gennem Telenor til 5300,- hvilket jeg synes er en udmærket pris. Så gør det mig ikke så meget at smide en plov efter en QI-lader, selvom det da havde været sjovere hvis den var inkluderet.\nJeg har brugt trådløs opladning i snart tre år på mine Samsung telefoner, så fedt at Apple følger med nu. Ærgerligt at prisen er så høj for udstyret :)\nFår den gratis gennem arbejdet. Så pris er mig ligegyldig. Bliver kun beskattet af fri telefon og det er det samme beløb uanset telefon. Har dog planer om at prøve Pixel 2 også. Hvis jeg nogensinde skal have Android igen, bliver det REN ANDROID, ikke andet. Så det glæder mig at Google har købt HTC nu.\nNy skærm koster 2.392,25 kroner – mere end 25 procent af købsprisen på X’eren med 64GB lagerplads. Alle andre reparationer end skærmen har en fast pris på 4.642,25 kroner, uanset hvad problemet er, hvis du selvforskyldt ødelægger andre dele af telefonen, som ikke er dækket af garantien. https://www.dr.dk[...]\n#106: Hvad er formålet med dit indlæg?\nOg om et år skal i skifte alle adaptere ud, da de laver nye\n#107 Er det svært for dig at forstå, hvad jeg skriver?\nOpret svar til indlægget: iPhone X, DK pris? 999 $!!!!! :S


Trille: ’Pioner? Jo, det har jeg vel været’ | Information\nTrille i hendes hjem i Næstved\nNytårsdag fandt naboerne Trilles kat død på gårdspladsen. Fjorten år gammel blev den. Så nu er det kun hende selv og to svajende birketræer til højre for indkørslen, der byder velkommen i det gamle bondehus uden for Næstved, hvor hun har boet de sidste fyrre år.\nSangeren, sangskriveren og fjernsynspersonligheden Trille er fyldt 70 år, og det synes hun er en passende anledning til at udgive sine erindringer. Altid har jeg længsel hedder bogen, og det er også titlen på en plade, hun udgav i 1979.\nDet har været en god oplevelse at få sat styr på det liv, som hun ikke har oplevet som kausalt fremadskridende, men snarere som situationer, møder og steder – Pilestræde, Købmagergade og Sønderho på Fanø, hvor hun som 19-årig mødte sin datters far – der i hendes erindring er forbundet med en særlig energi.\n»At fortælle er jo en måde at skabe orden på. Man kan spørge, hvordan et liv hænger sammen. Og så kunne jeg svare, at i virkeligheden hænger det jo slet ikke sammen. Det er bare noget, vi siger for at overleve, fordi vi gerne vil føle en eller anden mening med det hele. Men den mening er der jo sådan set ikke rigtig,« siger Trille. Hun griner mørkt. »Man kan jo gå helt tilbage til Tusind og en nat for at få bekræftet, at det at fortælle er at holde sig i live.«\nPoetisk fintfølende plader\nDer er spor af liv overalt i hendes hus, hvor man skal bukke sig under den rødmalede dørkarm for ikke at blive angrebet af en dinglende vindharpe, og hvor vindueskarmens pelargoniestiklinger skutter sig i striben af forårssol ved siden af en gammel, sønderelsket teddybjørn.\nMange, der er ude over den første ungdom, har nok stadig et stærkt billede i erindringen af kvinden med de skælmske dådyrøjne under det lange pandehår, som med en guitar om halsen sang børnesange i fjernsynet. Og Trille står også som en af landets største kvindelige folkesangere gennem tiden, som med en række personlige og poetisk fintfølende plader op gennem 1970’erne på uvurderlig vis talte på vegne af mange kvinder og skrev sig ind i den danske sangtradition med uopslidelige nyklassikere som »Min lille sol« og »Et lille lys i mørket«.\nDet var nu ikke den slags ambitioner, Trille Nielsen fra Amager havde, da hun i midten af tresserne i forbindelse med sin studentertjans som underholdningspianist på værtshuset Kontoret blev opdaget af Cy Nicklin fra den britisk-fransk-danske folktrio Cy, Maia og Robert.\nHendes første plade var en samling dansksprogede fortolkinger af uartige franske viser. Dengang var folkmusikere som Per Dich, Cæsar og Povl Dissing de musikalske repræsentanter for den gryende protestbevægelse i ungdommen. Men Trille følte sig aldrig indlemmet i det miljø. Under et studieophold i USA i gymnasietiden havde hun stiftet bekendtskab med Joan Baez, som hun lyttede meget til. I den socialt engagerede folkesangerinde med den klokkerene stemme oplevede hun en form for genkendelse, og det var rart. Men ud over Maia Aarskov fra førnævnte trio husker hun ingen andre kvinder i datidens hjemlige musikverden.\n»En slags pioner, jo, det har jeg vel været,« siger Trille. »Men det var overhovedet ikke noget, jeg tænkte over. Det var først senere, jeg kunne se, at jeg havde været skideheldig. Jeg fik hurtigt en del opmærksomhed, selv om jeg ikke sang som Maria Callas,« siger hun med et grin.\n»Der tror jeg, jeg har nydt godt af at være det sted på det tidspunkt.«\nI dag orker hun ikke at tale om den skandaleombruste sang om »Guds øje i det høje«, som i 1970 førte til sagsanlæg mod Danmarks Radio for blasfemi. Hun ærgrer sig over, at den er kommet til at overskygge hendes øvrige produktion. Men hvis der er en rød tråd i hendes musik, så er det, at det skal ville noget. Det skal kunne bevæge folk. Der skal være noget saft og kraft.\n»Det kan jeg godt savne nu, når jeg hører unge sangerinder. Hvor er vreden? Hvor er engagementet? Ikke fordi jeg er så velbevandret, men jeg savner sgu nogen med lidt kant. Jeg synes tit, jeg har oplevet, at der er noget æterisk og forsagt over det, når de åbner munden. Så tænker jeg: Come on!«\nSanselighed betyder alt\nDa Trille første gang så det gamle bondehus, der var til salg, var hun kærester med en rigmandssøn. Det lå lidt i luften, at han måske skulle købe huset.\n»Men efter vi havde set det, var jeg fast besluttet: Det hus skulle være mit, og vi skulle ikke være kærester længere,« siger hun og slår en skraldlatter op.\nNu er hun så småt begyndt at affinde sig med, at skøre knogler og behovet for moderne bekvemmeligheder inden længe vil tvinge hende til at flytte fra det hus, som hun som 30-årig flyttede ind i sammen med datteren Sille.\nSom hun skriver i bogen, forlod hun dengang »alt det københavnerliv, jeg havde elsket og nydt godt af: Montmartre, jazz, de eksotiske gratinerede muslinger, Drop Inn, mændene, de potentielle kærester, det hippe liv.«\nMen på landet endte hun altså. Og afskeden med huset bliver ikke nem. »Det er jo helt groet sammen med mig,« som hun siger.\nFuld af erotik\nVi sidder ved et langt egetræsbord, hvor små dyr gennem tiden har gnavet kanaler i bordpladen. I den knitrende brændeovn af smedejern – husets eneste varmekilde – kan man høre vinden suse op gennem skorstenen.\nOmgivelserne stimulerer sanserne, og det er en af grundene til, at hun har valgt at bo herude blandt rådyr, harer og lavtflyvende svaler, forklarer hun. Lige siden hun i 1970 tonede frem i tv-programmet Musikalske venner med svulmende bryster under den stramme rullekravetrøje og sang frejdigt om kristendommens seksualforskrækkelse, har det sanselige fyldt meget både i hendes liv og hendes kunst.\nHendes lyrik er fuld af erotik, eksempelvis når hun synger om at »mærke natten på sin hud«, eller »hvor var det fint sådan rigtig at ku’ trænge/ hvor var det smukt sådan rigtig at ku’ gi’«.\n»Sanselighed betyder alt, i virkeligheden. Jeg mener, at jeg tænker med ord, men jeg erkender med sanserne. Sansningerne er jo de dybe skakter, man kan falde ned i,« siger Trille. Og skakterne bliver ved med at åbne sig, selv om synet ikke er, hvad det har været.\n»I sommer, da jeg skulle vande, faldt jeg fuldstændig i staver over det klare, fine vand, der bare kom væltende ud af vandhanen. Det var ikke noget, jeg stod og filosoferede over, det var bare et sanseindtryk, der overvældede mig. Jeg tror, det sanselige bestemmer utrolig meget over vores liv,« siger hun.\nNu bor Trille altså alene herude mellem markerne, og hun betegner også sig selv som lidt af en enegænger – en anarkist af sind, der aldrig har associeret sig med bestemte sociale bevægelser eller musikgenrer. Når hun holdt sig fri af andre, gav det hende en frihed til at farve sit udtryk selv. Det skulle ikke ligne noget bestemt. Hun har ikke fulgt en på forhånd udstukket rute, men bare grebet de chancer, der bød sig, forklarer hun og griber fat i rollatoren – Rulle-Marie som hun kalder den – for at proppe flere briketter i den forslugne ovn.\n»Sangene ramte jo ind i en tid, hvor kvinder kunne genkende sig selv i de ord, jeg skrev. Jeg havde ikke en bestemt målgruppe, det blev bare sådan.«\nHun tror, det skyldes, at hun satte ord på nogle almene kvindelige erfaringer: begær, hengivelse, moderskab.\n»Det er jo de erfaringer, jeg har! Jeg har ikke andre. Det var det råstof, der var at bruge. Så måtte jeg prøve at finde en form på det.«\nAlligevel følte hun sig omklamret af visse dele af 1970’ernes kvindebevægelse. Hendes figur var offer for mange fordomme – både fra kvindesagskvinder, der bebrejdede hende, at hun sang begærligt om mænd, og fra mænd, der absurd nok opfattede hende som en mandehader.\nDen i dag stadig omdiskuterede kvindekamp har hun egentlig ikke oplevet som en ’kamp’ som sådan.\n»Sådan har jeg ikke haft det. Min veninde sagde på et tidspunkt: Ih, hvor har det været hårdt, Trille. Jeg synes ikke, det har været hårdt. Det har været skideskægt!« siger hun og skraldgriner.\n»Men også krævende, selvfølgelig.«\nHun fortæller, at en af medlæserne på bogens kapitel om en barndom fyldt med klaver-, ballet- og blokfløjteundervisning bemærkede, at det nærmest var, som om Trille havde suget til sig som en svamp.\n»Og det har jeg vel nok. Jeg har haft en sult efter nye opdagelser. Hvis det havde været en træls kamp, så havde jeg nok ikke fået udrettet så meget. Men nej, det har været sjovt.«\nTrille Nielsens erindringer ‘Altid har jeg længsel’ udkommer den 23. marts på forlaget Gyldendal.\n22. marts, 2015 - 18:16\nJeg var vild med din sang - dit nærvær med os børn og du var anderledes sej end mange damer man kendte. Jeg var ikke klar over at du var i krig med nogen, jeg synes du var fantastisk til at skabe et rum omkring dig fuld af ro. TAK!\nMichael Reves og Anne Schøtt anbefalede denne kommentar


Efter skybruddet: Redningsaktionen fortsætter - Medical Museion\nAfter the storm, salvaging the collections at Medical Museion 11th annual conference of University Collections and Museums (UMAC)\nEfter skybruddet: Redningsaktionen fortsætter\nAf Astrid Mo Den 5 Jul 2011 Under Uden emne · 5 Comments\nMuseet blev gennemblødt helt ind til knoglerne, da voldsomme regnbyer lørdag aften skyllede ned over København.\nI løbet af det massive regnskyl oversvømmedes alle kældrene under de gamle bygninger, og vandet steg visse steder op til 90 cm. Vi har siden lørdag aften arbejdet hårdt på at få vandet pumpet væk og redde genstande ud fra magasinerne i kældrene. Læs Lucys beretning om det akutte redningsarbejde her.\nOveralt står der nu kasser med genstande til tørre. Det er blandt andet den store skelet- og knoglesamling, der er ramt.\nDen fugtige, jordslåede lugt kan spores i hele museet, og som det ikke var slemt nok, så er der også noget der tyder på, at selve bygningerne har lidt strukturel skade. Omfanget er stadig noget uoverskueligt, men personalet står stærkt sammen og knokler på at komme igennem denne forfærdelige hændelse.\nEfter at denne video er optaget, fik vi besøg af en ingeniør, der til alles store lettelse slog fast, at museet i det mindste ikke er ved at falde sammen, og adgangen til akademibygningen er derfor åben igen.


Unge fortæller | URK.dk\nLæs og lyt, når unge indsatte, indlagte og anbragte unge fortæller om et liv bag lukkede døre. De unge sætter døren lidt på klem og tager dig med ind i landets fængsler, på døgninstitutionerne og de psykiatriske afdelinger. De fortæller om at stå uden for fællesskabet og om den svære overgang til et almindeligt ungdomsliv uden for institutionens rammer.\nSiden opdateres løbende med nye fortællinger\nHør om livet som ung i og udenfor fængslet\nIsak: Løsladt, men til hvad?\nIsak tog en HF-uddannelse i fængslet, og efter han blev løsladt læser han nu videre på universitetet. Både som indsat og løsladt fik han studiestøtte fra en frivillig fra Ungdommens Røde Kors. Det burde flere få mulighed for, for vi ved, at uddannelse er den bedste vej ud af kriminalitet.\nHør og læs Isaks fortælling, og hør Troels Boldt Rømer, forperson i Ungdommens Røde Kors, debatterer med retsordførerne fra S, DF og SF, Jeppe Bruus, Peter Skaarup og Karina Lorentzen, om resocialisering og studiestøtte i fængslerne.\nLyt: Public Serrvice på P1: Løsladt, men til hvad?\nLæs: DR.dk: Isak går mod strømmen og tager en uddannelse efter fængselsdom på otte år: 'Jeg vidste i hvert fald, at jeg ikke skulle ud og være kriminel'\nAnthony: Den skjulte fodlænke, alle ser\nUngdommens Røde Kors · Anthony: Den skjulte fodlænke, alle ser\nHør om livet som ung i psykiatrien\nSara: "Lokalerne er helt hvide, og det er derinde, man er"\nHun har været indlagt på den lukkede psykiatriske afdeling.\nFoto: Emil Monty Freddie, Idé og Art Direction: Emil Monty Freddie, Instruktør og DOP: Christian Ameen, Grip: Morten Jensen, B-Foto: Kristian Kjer Mygenfordt, Assistent: Pernille Stockmal.\nTak til Maan Rental CPH A/S, Christian Andersen og Mikkel Suppras for lån af location og udstyr\nJakob har været indlagt i psykiatrien. Nu laver han en café for andre unge, der døjer med psykiske lidelser.\nHør hans fortælling her.\nLyt: Public Service på P1: Jakobs café (indslag efter 00:36)\nHør om livet som ung på døgninstitution\nReiner: Fjernet uden forklaring\nUngdommens Røde Kors · Reiner: Fjernet uden forklaring\nUngdommens Røde Kors · Kim: Børnehjems-Kim


High five til kompetenceløft - RENT i Danmark\nHigh five til kompetenceløft\nUdgivet i 27. januar 2022 27. januar 2022 af Redaktionen\nHigh Five: Mette Madsen, forhandlingssekretær 3F, Laila Rasmussen, serviceleder Forenede Service og Winni Lang, uddannelsesrepræsentant Forenede Service glæder sig over i fællesskab at kunne løfte medarbejderne\nNyt samarbejde mellem 3F og Forenede Service skal sikre kompetenceløft\nNyt uddannelsesprojekt skal muliggøre målrettet opkvalificering af rengøringsmedarbejdere, der kan drage fordel af uddannelse og sprogkurser. Nu skal det være nemmere for Forenede Services medarbejdere at tage en opkvalificeringsuddannelse i arbejdstiden med fuld lønkompensation.\nDerfor har koncernen i samarbejde med 3F forbundet og 3F Ringkøbing-Skjern indgået en ny aftale, som er finansieret af styrelsen for arbejdsmarked og rekruttering (STAR).\nAftalen går ud på, at 3F´s jobsøgende medlemmer overtager opgaver fra den rengøringsmedarbejder, der sendes på uddannelse.\nEn fordelagtig situation for både medarbejderne, 3F og Forenede Service, mener Laila Rasmussen. Hun er serviceleder og en af Forenede Services interne drivkræfter bag det nye ”Uddannelsesrepræsentant”- projekt.\n»Vores medarbejdere kan bruge deres nye faglighed i både det nuværende arbejde og fremtidige ansættelser. Omvendt får 3F fordele i og med, at deres medlemmer får erhvervserfaring og bliver mere attraktive på arbejdsmarkedet,« siger hun.\nForenede Service yder allerede intern oplæring i jobbet. Men langtfra alle ansatte har en formel uddannelse som rengøringstekniker eller serviceassistent på papiret. Får de det, giver det både en højere timeløn og en styrket position på arbejdsmarkedet.\nAfløsning fra jobcentret\nDet er primært AMU Vest i Esbjerg, der skal afholde opkvalificeringsuddannelserne, mens AOF i Herning vil stå for sprogkurserne. Planen er, at de medarbejdere, som er på uddannelse, får afløsere fra Jobcentret. Afløserne kan være dagpengemodtagere eller ledige, som på sigt bliver kandidater til faste stillinger i Forenede Service.\nI det nuværende jobmarked kan det dog godt knibe med arbejdskraft i form af jobsøgende fagforeningsmedlemmer, som kan varetage et rengøringsjob.\n»Vores største udfordring med ”Uddannelsesrepræsentant”- projektet er at skaffe afløsere for de medarbejdere, som er på uddannelse. Men 3F Ringkøbing-Skjern gør alt, hvad de kan for at finde egnede personer,« forklarer Mette Madsen, forhandlingssekretær i 3F.\nHun fortæller, at målet fra fagforeningens side er at tilbyde alle medarbejdere i den kommunale rengøringskontrakt i Ringkøbing-Skjern et uddannelsesforløb inden december 2022. Både i form af AMU-kurser og formel uddannelse inden for rengøringsfaget.\nFor at få det til at ske, er Forenede Service også indstillet på intern jobrotation. Alternativt kan medarbejdere på deltid gå fuldtid, mens deres kollegaer er på uddannelse, understreger Laila Rasmussen.\nNy uddannelsesrepræsentant skal\nHos Forenede Service bliver det Winni Lang, der efter flere år i rengøringsfaget skifter dagligdagen hos kunderne ud med rollen som uddannelsesrepræsentant. Hun skal opsøge og motivere rengøringsmedarbejderne i Ringkøbing-Skjern området til at tage opkvalificeringskurser eller uddannelse. Motivationen fejler ikke noget.\n»Jeg ser det her, som at jeg kan være med og tale vores arbejde op,« siger Winni Lang.\nFremover skal hun arbejde én dag om ugen på 3F Ringkøbing-Skjern kontoret og de øvrige dage ude i marken, hvor hendes opgave er at informere og inspirere. Det er ikke tilfældigt, at valget faldt på en repræsentant med en baggrund som serviceassistent.\nUdgivet i Branchenyt, Nyheder\n750 mio. m2-kontor- og produktionsarealer får mere miljøvenlig rengøring\nCoor forlænger nordisk aftale med SAS